title: FalconSAT-2

text: FalconSAT-2 oli alun perin tarkoitus laukaista avaruussukkulan kyydissä vuoden 2003 alulla. Helmikuussa 2003 sattuneen STS-107-lennon onnettomuuden seurauksena FalconSAT-2:n laukaisu lykkääntyi, ja se siirrettiin toisen kantoraketin laukaistavaksi.


title: FalconSAT-2

text: Satelliitin laukaisu siirtyi yhdysvaltalaisen startup-avaruusyrityksen, SpaceX:n, laukaistavaksi. FalconSAT-2 valittiin yhtiön suunnitteleman ja rakentaman Falcon 1 -raketin ensilennon hyötykuormaksi joulukuussa 2004. Lento laukaistiin 24. maaliskuuta 2006 kello 22.30 UTC-aikaa Omelekin saarelta Kwajaleinin atollilta Tyynessämeressä. Raketti putosi Tyyneenmereen sen Merlin 1A -moottorin sammuttua noin 33 sekuntia lentoonlähdön jälkeen, kun korroosiovaurioitunut mutteri aiheutti moottoripalon. FalconSAT-2 irtautui raketista tuhon yhteydessä ja putosi Omelekilla sijainneen varastorakennuksen katon läpi, muutaman metrin päähän kuljetuslaatikosta, jossa se oli toimitettu Coloradosta Kwajaleinille.


title: Bugatti Chiron

text: Bugatti Chiron on Bugattin vuodesta 2016 lähtien valmistama superauto, joka korvasi Bugatti Veyronin.


title: Bugatti Chiron

text:
Chiron esiteltiin Geneven autonäyttelyssä helmikuussa 2016. Auton voimanlähteenä on neljällä turboahtimella varustettu 8,0-litrainen W16-moottori, joka tuottaa 1 479 hevosvoimaa tehoa. Voimansiirtona on seitsenportainen kaksoiskytkinvaihteisto. Chironin kiihtyvyys nollasta sataan on 2,3 sekuntia ja huippunopeus 420 km/h. Mallia on tarkoitus valmistaa 500 kappaletta.
Geneven autonäyttelyssä keväällä 2018 esiteltiin Chiron Sport, jonka paino on muun muassa runsaamman hiilikuituosien käytön ansiosta 18 kilogrammaa normaalia mallia kevyempi. Chiron Sportissa on esimerkiksi hiilikuidusta valmistetut tuulilasinpyyhkijät ensimmäisenä tuotantoautona maailmassa. Moottorin teholtaan Sport ei eroa perusversiosta.


title: Ferrari Virtual Academy

text: Ferrari Virtual Academy (tai FVA) on italialaisen Kunos Simulazionin kehittämä ajopeli, joka julkaistiin Microsoft Windows -alustalle 9. syyskuuta 2010. Pelissä pelattava on vuoden 2010 Ferrari F10 ja vuoden 2011 Ferrari 150° Italia Formula 1 -autot sekä Ferrari 458 -urheiluauto.


title: Ferrari Virtual Academy

text: FVA:ssa ajettavina ratoina ovat laserkeilaus-menetelmällä tehdyt Fiorano, Mugello ja Nürburgring.


title: Ferrari Virtual Academy

text: Tarvittavat palvelimet on suljettu.


title: Ferrari Virtual Academy

text: Ensimmäisessä julkaisuversiossa olivat mukana vain Ferrari F10 ja Fioranon rata.


title: Ánna Korakáki

text: Ánna Korakáki (, s. 8. huhtikuuta 1996 Dráma) on kreikkalainen ampuja ja olympiavoittaja. Hän saavutti Rio de Janeiron olympialaisissa 2016 kaksi mitalia. Hän sijoittui ensin 10 metrin ilmapistoolikilpailuissa kolmanneksi. Korakáki voitti olympiakultaa 25 metrin pistoolikilpailussa. Korakákia valmentaa hänen isänsä Tásos Korakákis.


title: Tuhkalatikka

text: Tuhkalatikka ("Aradus laeviusculus") on ludelaji. Se elää palaneissa metsissä havupuilla.


title: Tuhkalatikka

text: Tuhkalatikka on 5–6 mm pitkä ja hiilenmusta, vain siipien suojan ulompi osa on tummanruskea. Se on vartaloltaan hyvin litteä. Ulkonevat silmät osoittevat eteenpäin samoin kuin tuntosarvet molemmin puolin hyvinmuodostunutta kärsää.


title: Tuhkalatikka

text: Tuhkalatikkaa esiintyy Pohjoismaissa ja Venäjällä, mutta ei Keski-Euroopassa. Lajia ei tavattu Suomesta lähes 50 vuoteen, mutta vuonna 1996 Kolin kansallispuistosta löytyi taas eläviä yksilöitä, ja seuraavina vuosina niitä löydettiin lisää eri puolilta Itä-Suomea.


title: Tuhkalatikka

text: Suomen lajien uhanalaisluokittelussa tuhkalatikka siirrettiin luokasta "erittäin uhanalainen laji" luokkaan "silmälläpidettävä laji" vuonna 2010. Se on yksi niistä paloalueiden ludelajeista, jotka löytävät metsäpaloalueet tehokkaasti ja näyttäisivät hyötyneen metsien ennallistamispoltoista ja kulotuksista. On arvioitu, että etenkin itärajan tuntumassa olevat palojatkumoalueet voivat toimia askelkivinä lajin Suomessa esiintyville populaatioille.


title: Minecraft: Story Mode

text: Minecraft: Story Mode on Telltale Gamesin ja Mojangin yhteistyössä kehittämä ja Telltale Gamesin julkaisema virtuaalinen Minecraftiin perustuva roolipeli, jossa omat valinnat vaikuttavat siihen, miten seikkailu jatkuu. Sen ensimmäinen episodi julkaistiin maailmanlaajuisesti useille alustoille lokakuussa 2015 ja seuraavat neljä vuoden 2016 maaliskuuhun mennessä.


title: Minecraft: Story Mode

text: Toistaiseksi episodeja on julkaistu kahdeksan, joista viimeisin 13. syyskuuta 2016.


title: Hayate (1906)

text: Hayate () oli keisarillisen Japanin laivaston 1907 valmistunut Kamikaze-luokan torpedovenehävittäjä.


title: Hayate (1906)

text: Alus tilattiin Osakasta Osaka Iron Worksiltä osana vuoden 1904 hankintoja. Sen köli laskettiin 25. syyskuuta 1905 ja alus laskettiin vesille 22. toukokuuta 1906. Alus valmistui 13. kesäkuuta 1907.


title: Hayate (1906)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus romutettiin 1. joulukuuta 1924.


title: Miki Jauhiainen

text: Miki Jauhiainen (s. 8. heinäkuuta 1997) on suomalainen lentopalloilija, joka on pelannut vuodesta 2017 alkaen Yhdysvaltain yliopistosarja NCAA:ssa. Hän opiskelee Utahin Brigham Youngin yliopiston BYU Cougarsin riveissä.


title: Miki Jauhiainen

text: Jauhiainen syntyi vuonna 1997 Kanadan Vancouverissa, jossa perhe asui Mikin toisen vanhemman opiskelujen takia. Vuonna 1999 perhe muutti Englantiin ja sieltä edelleen Suomeen vuonna 2003 Jauhiaisen ollessa kuusivuotias. Lentopallon Jauhiainen aloitti 11-vuotiaana tamperelaisessa Kalevan Lentopallossa. Sittemmin lukioikäisenä hän opiskeli Kuortaneen urheilulukiossa ja harjoitteli Kuortaneella Suomen lentopalloliiton valmennuskeskuksessa. Lukion ensimmäisellä luokalla Jauhiainen pelasi kakkossarjaa ja myöhemmillä luokilla Kuortaneen valmennuskeskuksen ykkössarjajoukkueen riveissä. Hän esiintyi samalla ikäluokkansa maajoukkueessa.


title: Miki Jauhiainen

text: Jauhiainen solmi puoli vuotta kestävän sopimuksen Rantaperkiön Iskun 1-sarjajoukkueen kanssa kauden 2016-17 aluksi. Hän ei voinut tehdä Iskun lentopalloliigassa pelaavan joukkueen kanssa sopimusta, sillä se olisi estänyt pelaamisen Yhdysvaltain yliopistosarjassa. Amerikkalaisyliopistot eivät huoli joukkueisiinsa pelaajia, jotka ovat pelanneet joukkueessa, jossa on yksikin ammattilainen. Ammattilaisuuden rajana voidaan pitää jo pelaamista kansallisessa pääsarjassa. Jauhiaisesti tuli heti tuloskaudella ensimmäisen suomalainen lentopalloilija USA:n yliopistosarjan NCAA:n loppuottelussa vuonna 2017. Tie ei kuitenkaan kantanut mestaruuteen saakka, kun Ohio State voitti kotiyleisönsä edessä NCAA:n mestaruuden BYU:n nenän edestä 3-0.


title: Miki Jauhiainen

text: Jauhiainen valittiin syksyllä 2016 Suomen miesten lentopallomaajoukkueen EM-karsintaryhmään. Vuotta aiemmin hän oli ollut mukana EM-kisoihin nimetyssä lentopallomaajoukkueen 26 pelaajan ryhmässä sekä keväällä 2016 valitussa yli 20 pelaajan Maailmanliigan pelaajaryhmässä.


title: Keski-Afrikan tasavalta kesäolympialaisissa 2016

text: Keski-Afrikan tasavalta osallistui kesäolympialaisiin 2016. Sitä edusti kuusi urheilijaa neljässä lajissa. Joukkueen lipunkantajana avajaisissa toimi uimari Chloe Sauvourel.


title: Demy (laulaja)

text: Dímitra Papadéa (), tunnettu myös nimellä Demy, on kreikkalainen laulaja, jolla on sopimus itsenäisen kreikkalaisen levytysyhtiön Panik Recordsin kanssa. Vuoden 2012 MAD Video Music Awardseissa Demy voitti Paras uusi artisti -palkinno sekä kaksi muuta palkintoa. Kuten hän mainitsi vastaanottopuheessaan, vuonna 2011 hän katsoi gaalaa televisiosta ja unelmoi itse voittavansa palkinnon jonain päivänä. Vuotta myöhemmin hänen toiveensa toteutui. Demy myös esiintyi ohjelmassa The FaDen kanssa. He esittivät kappaleet ”Soldier” ja ”Póses chiliádes kalokaíria”. Demy edusti myös Kreikkaa kappaleella "This Is Love" vuoden 2017 Eurovision laulukilpailussa, Kiovassa.


title: Demy (laulaja)

text: Viisivuotiaana Demy alkoi ottaa pianotunteja, jota tekee edelleen. Hän saa musiikillisia vaikutteita jazzista, soulista, rock and rollista sekä R & B:sta. Hänen ensimmäinen lempikappaleensa oli Nelly Furtadon ”I'm Like a Bird”. Laulajan uransa lisäksi hän opiskelee lakia Ateenan yliopistossa. Hän on sanonut tavoittelevansa koulusta valmistumista, eikä ainoastaan omistautua musiikkiin, vaikka hänen suosionsa laulajana on nousemassa. Demyn isä Epameinóndas Papadéas ja sisko Rómi (Romy) Papadéa ovat myös asianajajia omassa lakifirmassaan . Hänen äitinsä Élena Boúmpouli on kielikoulun omistaja ja korkeakouluopintoihin valmentavan yrityksen johtaja


title: Demy (laulaja)

text: Demy ilmestyi ensimmäisen kerran julkisuuteen Midenistíksen kappaleessa ”Mia zografiá”, josta tuli suuri hitti Kreikassa ja Kyproksella. Se sai kaksi palkintoa MAD Video Music Awardseissa 2012; yksi parhaasta hip hop/urban -musiikkivideosta ja toinen vuoden duetosta. Uusi single "Póses chiliádes kalokaíria" julkaistiin kesäkuussa 2012 ja se nousi nopeasti listaykköseksi Kreikassa. Hän on myös johtavan laulajan roolissa Playmensin kappaleessa ”Fallin'”. Muita hänen kappaleitaan ovat ”Pes pos me thes”, ”Mia zografiá”, ”Móno brostá” ja ”Krátise me”. 25.kesäkuuta 2012 hän esiintyi "Greece, You Have Talent" -ohjelman finaalissa laulamalla sekoituksen viimeisimmistä julkaisuistaan (”Mia zografiá”, ”Móno brosta” ja ”Póses chiliádes kalokaíria”). 6. heinäkuuta 2012 kaksi uutta kappaletta julkaistiin YouTubessa: ”Póses chiliádes kalokaíria dance remix” sekä ”Love Light”, joka on englanninkielinen versio kappaleesta ”Póses chiliádes kalokaíria”. Molemmat kappaleet on myös julkaistu digitaalisina singleinä. 30. heinäkuuta 2012, Panik julkaisi kappaleen ”Love Light” musiikkivideon. Kesällä 2012 hän oli kiertueella, johon kuului esiintymisiä Kreikassa, Kyproksella ja Venäjällä. 28. heinäkuuta 2012, Demy ja Playmen esittivät kappaleen ”Fallin'” Europa Plus Live-festivaaleilla Moskovassa, Venäjällä. Kappale tuli tunnetuksi Venäjällä ja nousi listaykköseksi festivaalin järjestäjien radiokanavalla. 21. syyskuuta 2012 hän esiintyi Amita Motion ”Day of Positive Energy” -musiikkifestivaaleilla. Hän esiintyi hänen levytysyhtiönsä muiden jäsenten kanssa. 22. lokakuuta 2012 hänen uusi singlensä ”I zoí” julkaistiin. Joulukuussa 2012 ilmoitettiin, että hän olisi mukana musikaalissa "Fame" Pireuksessa Ellinikoú Kósmou -teatterissa. Hän myös toivoisi julkaisevan joskus kappaleita, jotka on itse kirjoittanut.


title: Demy (laulaja)

text: Demyn ensimmäinen täysimittainen studioalbumi "No. 1" julkaistiin vuoden 2012 lopussa. Levyllä on kymmenen kappaletta, joista kaksi on englanniksi. Kreikassa ollut suuri hitti ”Mia zografiá” Midenistíksen kanssa on myös levyllä.


title: Demy (laulaja)

text: Demy esitti kappaleen ”Believe” Dima Bilanin kanssa Kreikan euroviisukarsinnoissa vuonna 2013. Toukokuussa 2013 Demy julkaisi kesäkappaleen ”The Sun” tuottaja Alex Leonin ja kreikkalaisen räppärin Epsilonin kanssa, josta tuli suuri hitti Kreikassa.


title: Demy (laulaja)

text: Maaliskuussa 2014 Playmen julkaisi kappaleen ”Nothing Better” musiikkivideon, jossa Demy myös laulaa. Sen jälkeen toukokuussa 2014 hän julkaisi kesähitin ”Óso o kósmos tha échei eséna” räppäri Miken kanssa, josta tuli listaykkönen Kreikassa ja Kyproksella. Kappale sai myös palkinnon vuoden parhaasta duetosta vuoden 2015 MAD Video Music Awardseissa. 22. joulukuuta hän julkaisi toisen levynsä "Ródino óneiro", jolla on 15 kappaletta.


title: Demy (laulaja)

text: Joulukuun 2014 ja helmikuun 2015 välisenä aikana Demy esiintyi ”Fever”-yöklubilla Déspoina Vandín ja Níkos Oikonomópouloksen kanssa. Samana vuonna hän oli tuomarina talentohjelmassa ”The Music School”, jota näytettiin kreikkalaisella Mega-kanavalla. Kesällä 2015 hän oli ”The Sound of Music” -musikaalin pääosassa. Joulukuussa 2015 ilmoitettiin, että hän esiintyisi Casablanca Music Hallissa Nína Lotsárin kanssa. Hänen esityksensä siellä olisivat erilaisia kuin yleensä, kun hän laulaa fankya ja jazzia popin sijaan.


title: Demy (laulaja)

text: 27. tammikuuta 2016 musikaali ”Addam's family” tuli ensi-iltaan Vémpo-teatterissa ja Demy oli Wednesday Addamsin roolissa ja näytteli tunnettujen näyttelijöiden, kuten Antónis Kafetzópouloksen ja María Solomoún kanssa. Demy myös esiintyi MadWalk 2016:ssa, jossa esitti uuden singlensä ”Tha meíneis févgontas” sekä käveli catwalkilla Ntorétta (Dorétta) Papadimitríoun kanssa esitellen Tsakíris Malláksen kenkiä. 10. toukokuuta 2016, DiGin ja rockbändin RadioActin kanssa Demy julkaisi ensimmäisen kreikkalaisen toimintaelokuvan "Short Fuse" soundtrackin.


title: Demy (laulaja)

text: 13. tammikuuta 2017 ilmoitettiin, että Demy tulisi edustamaan Kreikkaa Eurovision laulukilpailuissa 2017 Kiovassa. Hänen euroviisukappaleensa oli nimeltään "This Is Love". Kesäkuussa hän julkaisi uuden kappaleen ”M' Ekdikeísai” ().


title: Tšad kesäolympialaisissa 2016

text: Tšad osallistui kesäolympialaisiin 2016. Sitä edusti kaksi urheilijaa, jotka molemmat kilpailevat yleisurheilussa. Joukkueen lipunkantajana avajaisissa toimi kestävyysjuoksija Bibiro Ali Taher.


title: Liechtenstein kesäolympialaisissa 2016

text: Liechtenstein osallistui kesäolympialaisiin 2016. Sitä edusti kolme urheilijaa kahdessa lajissa. Joukkueen lipunkantajana avajaisissa toimi uimari Julia Hassler.


title: Oite (1906)

text: Oite () oli keisarillisen Japanin laivaston 1906 valmistunut Kamikaze-luokan torpedovenehävittäjä.


title: Oite (1906)

text: Alus tilattiin Maizurun laivastontelakalta osana vuoden 1904 hankintoja. Sen köli laskettiin 1. elokuuta 1905 ja alus laskettiin vesille 10. tammikuuta 1906. Alus valmistui vielä samana vuonna 21. elokuuta.


title: Oite (1906)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus romutettiin 1. joulukuuta 1924.


title: Yūnagi (1906)

text: Yūnagi () oli keisarillisen Japanin laivaston 1906 valmistunut Kamikaze-luokan torpedovenehävittäjä.


title: Yūnagi (1906)

text: Alus tilattiin Maizurun laivastontelakalta osana vuoden 1904 hankintoja. Sen köli laskettiin 20. tammikuuta 1906 ja alus laskettiin vesille 22. elokuuta. Alus valmistui vielä saman vuoden lopulla 25. joulukuuta.


title: Yūnagi (1906)


title: Bruno Paulista

text: Bruno Jacinto da Silva, tunnetaan nimellä Bruno Paulista (s. 21. elokuuta 1995 Nova Odessa, Brasilia), on brasilialainen jalkapalloilija. Pelipaikaltaan hän on puolustava keskikenttäpelaaja.


title: Bruno Paulista

text: Bruno Paulista aloitti ammattilaisuransa Bahiassa, jossa hän pelasi kaudella 2014 kahdeksan ottelua Brasilian pääsarjassa ja kaudella 2015 viisi ottelua maan toiseksi korkeimmalla sarjatasolla. Kauden 2015–2016 Bruno Paulista oli lainalla portugalilaisessa Sporting CP:ssä, jossa hän pelasi yhden ottelun pääsarjassa ja kaksi ottelua seuran kakkosjoukkueessa toiseksi korkeimmalla sarjatasolla. Kesällä 2016 Bruno Paulista siirtyi Sporting CP:hen pysyvästi.


title: Yūgure (1905)

text: Yūgure () oli keisarillisen Japanin laivaston 1906 valmistunut Kamikaze-luokan torpedovenehävittäjä.


title: Yūgure (1905)

text: Alus tilattiin Sasebon laivastontelakalta osana vuoden 1904 hankintoja. Sen köli laskettiin 1. maaliskuuta 1905 ja alus laskettiin vesille vielä saman vuoden lopulla 17. marraskuuta. Alus valmistui 26. toukokuuta 1906.


title: Yūgure (1905)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi. Se poistettiin palveluksesta 1. huhtikuuta 1928 ja aluksen miehistö upotti sen 23. tammikuuta 1930.


title: Maahockey kesäolympialaisissa 2016 – miesten turnaus

text: Miesten maahockeyturnaus Rio de Janeiron olympialaisissa 2016 pidettiin 6.–18. elokuuta. Ottelut pelataan Centro Olímpico de Hockeyssa. Turnaukseen osallistui 12 joukkuetta. Olympiakultaa voitti Argentiina, jolle se oli historiansa ensimmäinen olympiamitali maahockeysta. Loppuottelussa Argentiina voitti Belgian 4-2. Belgialle mitali oli ensimmäinen sitten vuoden 1920 olympialaisten. Kolmanneksi sijoittui edellisten kisojen olympiavoittaja Saksa, joka voitti pronssiottelussa Alankomaat.


text: Karsintaturnauksen voitti Etelä-Afrikka, mutta maan olympiakomitea ei antanut lupaa osallistua lopputurnaukseen. Tämän takia turnaukseen pääsi Uusi-Seelanti, jolla oli parhaat rankingpisteet.


title: Maahockey kesäolympialaisissa 2016 – naisten turnaus

text: Naisten maahockeyturnaus Rio de Janeiron olympialaisissa 2016 pidettiin 6.–19. elokuuta. Ottelut pelattiin Centro Olímpico de Hockeyssa. Turnaukseen osallistui 12 maata. Olympiakultaa voitti Iso-Britannia, joka voitti loppuottelussa rangaistuskuljetusten jälkeen Alankomaat. Pronssille sijoittui Saksa.


text: Karsintaturnauksen voitti Etelä-Afrikka, mutta maan olympiakomitea ei antanut lupaa osallistua lopputurnaukseen. Tämän takia turnaukseen pääsi Espanja, jolla oli parhaat rankingpisteet.


title: Yūdachi (1906)

text: Yūdachi () oli keisarillisen Japanin laivaston 1906 valmistunut Kamikaze-luokan torpedovenehävittäjä.


title: Yūdachi (1906)

text: Alus tilattiin Sasebon laivastontelakalta osana vuoden 1904 hankintoja. Sen köli laskettiin 20. maaliskuuta 1905 ja alus laskettiin vesille 26. maaliskuuta 1906. Alus valmistui vielä samana vuonna 16. heinäkuuta.


title: Yūdachi (1906)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi. Se poistettiin palveluksesta 1. huhtikuuta 1928.


title: Mikazuki (1906)

text: Mikazuki () oli keisarillisen Japanin laivaston 1906 valmistunut Kamikaze-luokan torpedovenehävittäjä.


title: Mikazuki (1906)

text: Alus tilattiin Sasebon laivastontelakalta osana vuoden 1904 hankintoja. Sen köli laskettiin 1. kesäkuuta 1905 ja alus laskettiin vesille 26. toukokuuta 1906. Alus valmistui vielä samana vuonna 12. syyskuuta.


title: Mikazuki (1906)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus poistettiin palveluksesta 1. huhtikuuta 1928 ja sen miehistö upotti aluksensa 21. heinäkuuta 1930.


title: Nowaki (1906)

text: Nowaki () oli keisarillisen Japanin laivaston 1906 valmistunut Kamikaze-luokan torpedovenehävittäjä.


title: Nowaki (1906)

text: Alus tilattiin Sasebon laivastontelakalta osana vuoden 1904 hankintoja. Sen köli laskettiin 1. elokuuta 1905 ja alus laskettiin vesille 25. heinäkuuta 1906. Alus valmistui vielä samana vuonna 1. marraskuuta.


title: Nowaki (1906)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus poistettiin palveluksesta 1. huhtikuuta 1924.


title: Park Sang-young

text: Park Sang-young (, s. 16. lokakuuta 1995) on eteläkorealainen miekkailija ja olympiavoittaja. Hän miekkailee kalvassa. Park voitti olympiakultaa Rio de Janeiron olympialaisissa 2016 kalvan yksilökilpailussa.


title: Kemigrafia

text: Kemigrafia (sanoista "kemia" ja kreik. "graphein", piirtää) on yhteisnimitys metallien syövytystä käyttäville menetelmille, joilla valmistetaan painolaattoja valokuvien ja piirrosten painamiseksi kohopaino- ja syväpainotekniikoilla. Kemigrafiset menetelmät kuten "autotypia" (rasterikuva), "fototypia" ja "heliogravyyri" olivat yleisesti käytössä kuvien painatuksessa läpi 1900-luvun alkupuolen, kunnes 1950-luvulta alkaen kirjapainotekniikka alkoi siirtyä offsetpainoon. Siinä painatus ei enää perustunut eri korkeudella oleviin painopinnan kohtiin, vaan rasvan ja veden toisiaan hylkivään vaikutukseen. Syväpainotekniikassa kemigrafian korvasi tietokoneohjattu painopinnan kaiverrus timantilla tai laserilla. Myös sävykuvien rasterointi ja erottelu osaväreihin (kuten CMYK) eri painomenetelmiä varten tehdään nykyisin ohjelmallisesti tietokoneella.


title: Kemigrafia

text: Syövytysmenetelmiä piirrosten painamiseksi alettiin kehittää 1800-1uvun alkupuolella, jolloin tehtiin kokeiluja eri happojen vaikutuksista eri metallilevyjen pintaan. Metallilevylle piirrettiin jollain happoa kestävällä aineella niin, että levyä sitten syövytettäessä happoa kestäväksi käsitellyt kohdat eli piirrosviivat jäisivät hieman koholle. Sinkki osoittautui lopulta parhaaksi metalliksi, ja ensimmäinen sitä menestyksellä syövyttänyt kokeilija oli ranskalainen Firmin Gillot (1819–1872). Hän kutsui menetelmäänsä aluksi "panikonografiaksi" (), ja myöhemmin sitä kutsuttiin "sinkografiaksi" tai keksijänsä mukaan ranskalaisnimellä "gillotage". Hänen poikansa Charles Gillot (1853–1903) kehitti menetelmästä edelleen valokuvien syväpainomenetelmän, foto- eli heliogravyyrin.


title: Kemigrafia

text: 1870-luvulla Gillot’n ”ranskalaisen syövytysmenetelmän” kilpailijaksi oli noussut ”wieniläinen kuivatelausmenetelmä” (), jonka kehitti Gillot’n opissa ollut itävaltalainen Carl Angerer (1838–1915). Hän avasi vuonna 1871 kuvalaattalaitoksen nimeltä Chemigraphie, josta kemigrafia-sana kulkeutui suomen kieleenkin.


title: Kemigrafia

text: Sekä ranskalainen että wieniläinen menetelmä kykenivät vain mustalla tussilla piirrettyjen viivapiirrosten jäljentämiseen. Sävykuvien kuten valokuvien ja maalausten jäljentämisen painamalla ratkaisi müncheniläinen kuparikaivertaja Georg Meisenbach (1841–1912), joka keksi vuonna 1882 nykyisinkin käytössä olevat pienet rasteripisteet eri värisävyjen ilmentämiseksi. Yhdysvaltalainen Max Levy sai Philadelphiassa vuonna 1893 patentin sävykuvien mekaaniselle rasteroinnille eli "autotypialle", mikä aloitti valokuvien ja taidejäljennösten ajan sanoma- ja aikakauslehdissä ja muissa painotuotteissa. Eri asentoihin asetettuihin rasteripisteriveihin perustui myös pian kehitetty värivalokuvien moniväripainatus.


title: Kemigrafia

text: Vuonna 1891 saksalainen kivipainaja Ferdinand Tilgmann perusti painotaloonsa Helsinkiin kemigrafisen laitoksen. Hänen poikansa Ernst (1864–1938) perehtyi Saksassa ja Itävallassa fotokemiallisiin menetelmiin ja toimi vuodesta 1887 Suomen Pankin setelipainon teknisenä johtajana. Kolmas Suomen kemigrafian pioneerina toiminut veljessarjan edustaja oli kirjailijanakin tunnettu Knut Tilgmann, joka ryhtyi vuonna 1895 perustetun perheyrityksen "Aktiebolaget F Tilgmanns Bok- och Stentryckeri samt Kemigrafi" tekniseksi johtajaksi, ja veli Ernst toimitusjohtajaksi. Asiantuntijaksi yritykseen tuli Saksasta Michael Wagner, jota pidetään suomalaisen kemigrafian isänä. 1900-luvun alussa Tilgmannin tarjoamat kuvanjäljennysmuodot olivat autotypia, fototypia, duplex-autotypia, kolmiväripainatus, kromotypia, alumiinipainatus, fotolitografia, värilitografia, kartografia, litografia, heliogravyyri ja syövytys.


title: Monaco kesäolympialaisissa 2016

text: Monaco osallistui kesäolympialaisiin 2016. Sitä edusti kolme urheilijaa kolmessa lajissa. Joukkueen lipunkantajana avajaisissa toimi juoksija Brice Etès.


title: Ushio (1905)

text: Ushio () oli keisarillisen Japanin laivaston 1906 valmistunut Kamikaze-luokan torpedovenehävittäjä.


title: Ushio (1905)

text: Alus tilattiin Kuren laivastontelakalta osana vuoden 1904 hankintoja. Sen köli laskettiin 12. huhtikuuta 1905 ja alus laskettiin vesille 30. elokuuta. Alus valmistui vielä samana vuonna 1. lokakuuta.


title: Ushio (1905)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Se muutettiin 1. joulukuuta 1924 miinanraivaajaksi ja alus poistettiin palveluksesta 1. huhtikuuta 1928.


title: San Marino kesäolympialaisissa 2016

text: San Marino osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi ampuja Arianna Perilli.


title: Harto Hakovirta

text: Harto Hakovirta (s. 1941) on eläkkeellä oleva Turun yliopiston yleisen valtio-opin, erityisesti kansainvälisen politiikan professori. Hakovirta jäi eläkkeelle 2010.


title: Jyväskylän suurajot 1988

text: Jyväskylän suurajot 1988 järjestettiin 23.–26.8.1988. Se oli ralliautoilun maailmanmestaruuskauden 1988 kymmenes osakilpailu ja 38. Jyväskylän suurajot kautta aikain.


title: Jyväskylän suurajot 1988

text: Kilpailuun ilmoittautui täydet 200 autokuntaa. Tehdastalleista mukana olivat Lancia (Markku Alén ja Mikael Ericsson), Toyota (Juha Kankkunen ja Kenneth Eriksson), Mazda (Timo Salonen ja Hannu Mikkola) ja Ford (Stig Blomqvist, Didier Auriol ja Carlos Sainz). Lisäksi mukana oli Ari Vatanen Prodrive-tallin BMW M3:lla maitosponsorinsa väreissä ja Alessandro Fiorio Jolly Clubin Lancialla.


title: Jyväskylän suurajot 1988

text: Reitin pituus oli 1445,95 km, josta erikoiskokeita 496,33 km . Erikoiskokeita oli yhteensä 39 eikä yhtäkään ajettu kahteen kertaan, toisin kuin edellisinä vuosina oli usein tehty. Ralli oli lyhentynyt edellisvuodesta kolmipäiväiseksi. Ralli käynnistyi nyt ensimmäistä kertaa aamulla. Perjantain reitti alkoi edellisvuoden perjantain tapaan: aluksi Laajavuoren erikoiskoe, jota seurasi lenkki Päijänteen itäpuolelle . Illaksi palattiin Harjun erikoiskokeelle, jonka jälkeen ajettiin vielä kaksi erikoiskoetta Jyväskylän länsipuolella. Lauantain reittikin noudatti edellisvuoden suuntaa Valkeakoskelle, mutta sunnuntain ohjelmassa oli vuosien 1986–1987 reiteiltä puuttuneita erikoiskokeita Jyväskylästä itään mm. Juha Kankkusen kotiseudulla Laukaassa. Sunnuntaiaamu alkoi myös uudella yleisöerikoiskokeella Vaajakoskella.


title: Jyväskylän suurajot 1988

text: Kilpailu oli suurimmalta osin Juha Kankkusen ja Markku Alénin välistä sekuntipeliä ja johtopaikalla vuorottelua, joka päättyi vasta viimeisenä päivänä Kankkusen auton moottorin hajoamiseen lähellä hänen kotiaan, minkä jälkeen Alénin oli helppo ajaa voittoon.


title: Jyväskylän suurajot 1988

text: Kilpailun yllättäjiä olivat takavetoiset Fordit ja erityisesti ensikertalainen ranskalainen Didier Auriol, joka ajoi kolmanneksi.


title: Jyväskylän suurajot 1988

text: Ari Vatasen matka päättyi ohjauksen hajoamisen aiheuttamaan ulosajoon. Kenneth Eriksson ja Hannu Mikkola puolestaan keskeyttivät teknisiin vikoihin.


title: Jyväskylän suurajot 1988

text: N-ryhmän voitti Argentiinan Jorge Recalde Lanciallaan.


title: Karl Steinhauser

text: Tohtori Karl Steinhauser on kirjailija, joka on kirjoittanut tunnettuja Euroopan Unionia ja vapaamuurareita arvostelevia kirjoja.


title: Niittylahden pysäkki

text: Niittylahden pysäkki (lyh. Nth) on rautatieliikennepaikka Joensuun Niittylahdessa Suomen rataverkon rataosuudella Kouvola–Joensuu. Liikennepaikka avattiin vuonna 1902 ja se on yhä käytössä junankohtauspaikkana. Vuosina 1902–1987 Niittylahteen oli myös henkilöliikennettä. Liikennepaikkan rakennuksiin kuuluu pysäkkirakennus ja pieni tavaramakasiini . Niittylahti ei ollut varsinaisesti pysäkki, vaan laiturivaihde, mutta pysäkki-nimitys oli yleisesti käytössä niin alueen ihmisillä kuin myös virallisissa yhteyksissä kuten aikatauluissa .


title: Niittylahden pysäkki

text: Niittylahti avattiin liikenteelle Joensuun rautatieaseman alaisena laiturivaihteena 1. marraskuuta 1902. Paikalle rakennettiin samana vuonna Bruno Granholmin suunnittelema kansallisromanttista tyylisuuntaa edustava laiturirakennus. Niittylahti ei ollut vuonna 1894 Joensuuhun asti avatun Karjalan radan alkuperäisiä liikennepaikkoja, vaan se avattiin noin kymmenen vuotta radan avaamisen jälkeen Niittylahden opiston tarpeisiin. Niittylahti korvasi lähempänä olevan Mulon pysäkin, joka tosin avattiin myöhemmin uudestaan. Karjalan rata oli vaikuttanut suotuisasti jo aiemmin tehtyyn päätökseen opiston sijaintipaikasta.


title: Niittylahden pysäkki

text: Vuonna 1903 valmistuneessa pysäkkirakennuksessa oli kodikkaana pidetty matkustajille avoin odotustila, jossa oli vuolukiviuuni. Odotustilan yhteydessä oli myös ajalle harvinainen yleisöpuhelin.


title: Niittylahden pysäkki

text: Pysäkkirakennukseen avattiin lisäksi posti, jonne tuotiin postia junalla kaksi kertaa päivässä. Aluksi posti piti hakea pysäkiltä, mutta ilmeisesti 1920-luvulla sitä alettiin kuljettaa myös postilaatikkoihin. Pysäkillä järjestettiin myös niin sanottua huutopostia, jossa huudettiin kyläläisten nimiä. Tilanteen teki mieleenpainuvaksi se, kun asemamiehellä oli kyläläisille omalaatuisia kutsumanimiä kuten ”seura-Elina” ja ”Paavo-parka”. Pysäkkirakennuksessa oli lisäksi postipankki, jossa pystyi nostamaan ja tallettamaan rahaa. Posti siirtyi myöhemmin radan toiselle puolelle Lautasen kauppataloon.


title: Niittylahden pysäkki

text: Pysäkillä olleeseen postiin tehtiin marraskuun alussa 1959 ryöstö, jossa varastettiin yli 200 000 markkaa rahaa. Varkaat olivat räjäyttäneet kassakaapin dynamiitilla ja poistuneet paikalta autolla. Tekijöitä ei saatu koskaan kiinni.


title: Niittylahden pysäkki

text: Kohtalaisen vilkkaan matkustajaliikenteen lisäksi pysäkiltä kuljetettiin miehityksen aikana myös tavaraa. Esimerkiksi seitsemän aikoihin aamulla lähteneeseen henkilöjunaan nostettiin peräti kymmenen tonkkaa maitoa. Maidon lisäksi kuljetettiin myös muun muassa halkoja, rakennustarvikkeita ja elintarvikkeita. Pysäkkirakennuksen vieressä oli pieni makasiini, johon junista tulleet tavarat laitettiin odottamaan jatkokuljetusta.


title: Niittylahden pysäkki

text: Linja-autoliikenteen lisääntyminen vähensi autoistumisen ohella Niittylahden liikennettä. Miehitys asemalta päättyi 1958, mutta se palautettiin vielä vuosiksi 1967–1973. Henkilöliikenne lopetettiin 1. kesäkuuta 1987 niin sanotun lättähattuliikenteen loppumisen yhteydessä.


title: Niittylahden pysäkki

text: Miehityksen päättymisen jälkeen liikennepaikka on ollut käytössä kauko-ohjattuna junankohtauspaikkana, ja paikalla on yksi sivuraide. Aiemmin paikalla ollut lastauslaiturin vierelle kulkenut pistoraide on purettu. Alkuperäinen pysäkkirakennus on yhä olemassa Liikenneviraston omistamana laitetilana. Myös makasiinirakennus on yhä jäljellä.


title: Niittylahden pysäkki

text: Niittylahti sijaitsee nykyään Joensuun kaupungin alueella. Aiemmin liikennepaikka on kuulunut Pyhäselän ja Kiihtelysvaaran kuntiin.


title: Niittylahden pysäkki

text: Niittylahden pysäkillä ehti olla historiansa aikana neljä asemamiestä, jotka hoitivat myös postia:


title: Niittylahden pysäkki

text: Pysäkkiin kuului pieni virka-asunto, jossa oli kamari ja keittiö. Pysäkin lähistöllä oli myös suuri VR:n omistama maa-alue, jota asemamies sai halutessaan viljellä. Sen lisäksi oli VR:n puolesta navetta ja eläimiä. Niittylahti oli miehitettynä vain osan aikaa vuorokaudesta, joten asemamiehelle jäi myös aikaa maatalouteen. Sota-aikana pysäkki oli miehitetty ympäri vuorokauden, ja asemamiehen apuna oli kolme ylimääräistä asemamiestä.


title: Nenohi (1905)

text: Nenohi () oli keisarillisen Japanin laivaston 1906 valmistunut Kamikaze-luokan torpedovenehävittäjä.


title: Nenohi (1905)

text: Alus tilattiin Kuren laivastontelakalta osana vuoden 1904 hankintoja. Sen köli laskettiin 25. kesäkuuta 1905 ja alus laskettiin vesille 30. elokuuta. Alus valmistui vielä samana vuonna 1. lokakuuta.


title: Nenohi (1905)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Se muutettiin 1. joulukuuta 1924 miinanraivaajaksi ja alus poistettiin palveluksesta 1. huhtikuuta 1928.


title: Titaanidikloridi

text: Titaanidikloridi eli titaani(II)kloridi (TiCl) on titaani- ja kloridi-ionien muodostama epäorgaaninen ioniyhdiste. Yhdistettä voidaan käyttää orgaanisten titaaniyhdisteiden valmistukseen.


title: Titaanidikloridi

text: Huoneenlämpötilassa titaanidikloridi on mustaa kiteistä ainetta, jolla on sinertävä kiilto. Yhdiste on erittäin voimakas pelkistin ja esimerkiksi vesi hapettaa sen Ti-ioneiksi ja pelkistyy muodostaen vetykaasua. Kuumennettaessa yhdiste disproportioituu metalliseksi titaaniksi ja titaanitetrakloridiksi.


title: Titaanidikloridi

text: Tyypillisin tapa valmistaa titaanidikloridia on kuumentaa titaanitrikloridia n. 500 °C:n lämpötilaan alennetussa paineessa, jolloin se disproportioituu titaanidikloridiksi ja titaanitetrakloridiksi. Toinen tapa on kuumentaa titaanitetrakloridia titaanilastujen kanssa tai pelkistää titaanitetrakloridia vedyn, magnesiumin tai natriumamalgaamin avulla.


title: Hibiki (1906)

text: Hibiki () oli keisarillisen Japanin laivaston 1906 valmistunut Kamikaze-luokan torpedovenehävittäjä.


title: Hibiki (1906)

text: Alus tilattiin Yokosukan laivastontelakalta osana vuoden 1904 hankintoja. Sen köli laskettiin 28. syyskuuta 1905 ja alus laskettiin vesille 31. maaliskuuta 1906. Alus valmistui vielä samana vuonna 6. syyskuuta.


title: Hibiki (1906)


title: Shirotae (1906)

text: Shirotae () oli keisarillisen Japanin laivaston 1907 valmistunut Kamikaze-luokan torpedovenehävittäjä.


title: Shirotae (1906)

text: Alus tilattiin Yokosukan laivastontelakalta osana vuoden 1904 hankintoja. Sen köli laskettiin 24. maaliskuuta 1905 ja alus laskettiin vesille 30. heinäkuuta 1906. Alus valmistui 11. tammikuuta 1907.


title: Shirotae (1906)

text: Alus haaksirikkoutui 4. syyskuuta 1914 Kiinan rannikolla Shanton Penin edustalla.


title: Woodland

text: Woodland on selainpohjainen roolipeli jossa tavoitteena on kehittää omaa pelihamoaan taistellen ja tekemällä kaikenmuotoisia töitä, apupojasta ammattilaiseen. Pelistä löytyy myös tehtäviä joista kokemusta sekä palkitsevia korvauksia.


title: Woodland

text: Pelin alussa sinun on hieman hankittava kokemusta kiven tai puunhakkuun osalta. Myymällä hankkimasi tarvikkeet ansaitset hieman rahaa jolla voit ostaa hahmollesi tontin. Tontille rakennetaan päärakennus, jonka koko määrää paljonko hahmosi tavaroita voit sinne säilyttää. Halutessasi voit rakennuttaa tontillesi Navetan, Kanalan, Pellon, Puutarhan, Laitumen, Tallin sekä Kaivon. Eli voit sen jälkeen ostaa tontillesi karjaa ja kasvattamaan kasveja joita myymällä voit taas ansaita rahaa ja kokemusta.


title: Woodland

text: Kun sinulla on tarpeeksi tarvikkeita ja haluat lähteä tutkimaan uusia paikkoja voit rakentaa satamassa itsellesi laivan. Laivalla voit sotia merirosvoja vastaan tai ryöstää kauppalaivoja. Voit matkustaa laivalla omistamattomalle saarelle ja aloittaa sieltä oman kaupungin rakentamisen "tyhjältä pöydältä".


title: Woodland

text: Pelaamiseen tarvitset vain selaimen. Alussa pelaajalle kerrotaan hieman selvitymiseen liittyvistä asioista, ja neuvotaan miten hankkia materiaaleja sekä varusteita.


title: Woodland

text: Pelissä on pienimuotoisia tehtäviä joita voi aloittaa omien kykyjen mukaan. Jotkin tehtävät avaavat uusia taitoja tai ominaisuuksia.


title: Woodland

text: Pelissä tapaat monia ihmisiä joiden kanssa voit lähettää viestejä, myydä tontteja, vaihtaa esineitä tai vaikka lähettää rahaa. Riitatilanteissa voitte ottaa yhteen metsiensiimeksissä jolloin katsotaan kumpi on kumpi.


title: Hatsuharu (1906)

text: Hatsuharu () oli keisarillisen Japanin laivaston 1907 valmistunut Kamikaze-luokan torpedovenehävittäjä.


title: Hatsuharu (1906)

text: Alus tilattiin Kawasakin Koben telakalta osana vuoden 1904 hankintoja. Sen köli laskettiin 11. marraskuuta 1905 ja alus laskettiin vesille 21. toukokuuta 1906. Alus valmistui 1. maaliskuuta 1907.


title: Hatsuharu (1906)

text: Alus luokiteltiin kolmannen luokan hävittäjäksi ja se poistettiin ensilinjan tehtävistä. Se poistettiin alusluettelosta 1. joulukuuta 1924 ja aluksen miehistö upotti sen 13. elokuuta 1928.


title: Wakaba (1906)

text: Wakaba () oli keisarillisen Japanin laivaston 1906 valmistunut Kamikaze-luokan torpedovenehävittäjä.


title: Wakaba (1906)

text: Alus tilattiin Yokosukan laivastontelakalta osana vuoden 1904 hankintoja. Sen köli laskettiin 20. toukokuuta 1905 ja alus laskettiin vesille vielä saman vuoden lopulla 25. marraskuuta. Alus valmistui 28. helmikuuta 1906.


title: Wakaba (1906)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi. Se poistettiin alusluettelosta 1. huhtikuuta 1928. Alus on romutettu.


title: Hatsuyuki (1906)

text: Hatsuyuki () oli keisarillisen Japanin laivaston 1906 valmistunut Kamikaze-luokan torpedovenehävittäjä.


title: Hatsuyuki (1906)

text: Alus tilattiin Yokosukan laivastontelakalta osana vuoden 1904 hankintoja. Sen köli laskettiin 11. syyskuuta 1905 ja alus laskettiin vesille 8. maaliskuuta 1906. Alus valmistui 17. toukokuuta.


title: Hatsuyuki (1906)


title: Uzuki (1906)

text: Uzuki () oli keisarillisen Japanin laivaston 1907 valmistunut Kamikaze-luokan torpedovenehävittäjä.


title: Uzuki (1906)

text: Alus tilattiin Kawasakin Koben telakalta osana vuoden 1905 hankintoja. Sen köli laskettiin 22. maaliskuuta 1906 ja alus laskettiin vesille 20. syyskuuta. Alus valmistui 6. maaliskuuta 1907.


title: Uzuki (1906)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus poistettiin alusluettelosta 1. joulukuuta 1924 ja se on romutettu.


title: Aquafaba

text: Papumehu eli aquafaba on yleisnimitys säilykekikherneiden ja -papujen ja tofun liemelle, jolla voi pitkälti korvata kananmunan käytön ruoanlaitossa. Se on helposti saatavilla oleva ja yksi halvimmista kananmunan korvaavista tuotteista. Ranskalaiskokki Joel Roessel huomasi vuonna 2014 kikhernepurkin veden vaahtoutuvan vatkattaessa. Amerikkalainen Goose Wohlt keksi valmistaa kananmunatonta marenkia vain aquafabaa ja sokeria käyttämällä ja julkaisi keksintönsä vegaaniyhteisössä Facebook-sivulla "What Fat Vegans Eat". Tästä innostuneena Rebecca August perusti Facebook-ryhmän "Vegan Meringues - Hits and Misses!", joka on kehittänyt papumehulle lisää käyttötarkoituksia. Ryhmällä oli elokuussa 2016 yli 50 000 jäsentä.


title: Aquafaba

text: Ensimmäinen resepti, johon papumehua käytettiin, oli marenki. Papumehua voidaan käyttää myös muuhun leivontaan ja ruoanlaittoon, muun muassa lettuihin, jäätelöön, kakkuihin, majoneesiin, juustoon, vaahtokarkkeihin, leivoksiin ja moneen muuhun.


title: Aquafaba

text: Papumehun voi myös pakastaa myöhempää käyttöä varten ja sitä voi kuumentaa ja keittää kasaan paksumman koostumuksen aikaansaamiseksi.


title: European Round Table of Industrialists

text: European Round Table of Industrialists (lyhenne ERT tai ERTI) on Euroopan unionissa toimiva suurteollisuuden vaikutusvaltainen edunvalvontaryhmä, johon kuuluu noin 50 eurooppalaista teollisuusjohtajaa, tavoitteena kilpailykyvyn vahvistaminen. Ryhmä toimii sekä kansainvälisillä että kansallisilla tasoilla.


title: European Round Table of Industrialists

text: Ryhmän perustajahahmo on ollut Volvon johtaja Pehr G. Gyllenhammar.


title: European Round Table of Industrialists

text: Suomesta ryhmään ERT:n virallisella sivulla on jäseneksi ilmoitettu Kone Oyj:n Henrik Ehrnrooth ja Risto Siilasmaa (Nokia). Aiemmin on Suomesta "Euroopan pyöreän pöydän teollisuusmiehiin" kuulunut Nokian Kari Kairamo (1986-1988), Simo Vuorilehto (Nokia) ja Casimir Ehrnrooth Kymmene-yhtymästä.


title: European Round Table of Industrialists

text: ERT on suomennettu monilla eri tavoin, esimerkiksi ”Euroopan teollisuusjohtajien pyöreä pöytä”, ”Euroopan pyöreä pöytä”, ”Euroopan teollisuusmiesten pyöreä pöytä”, ”Euroopan pyöreän pöydän klubi”.


title: European Round Table of Industrialists

text: Jorma Ollila on ollut ERT:ssä mukana vuosina 1997–2011, myös Antti Herlinin nimi(Kone Oyj) esiintynyt ERT:n jäsenlistoilla.


title: European Round Table of Industrialists

text: Ilkka Hakalehdon kirjan "Itsenäisyys vaarassa: kamppailu Suomesta 1917 vallankumouksesta 1990-luvun eurohuumaan" mukaan ERT on perustettu nimenomaan toteuttamaan suuryritysten ja suurpääoman omistajien etujen mukainen rakennemuutos Euroopan unionin avulla - ja että ERT on EU:n todellinen vallankäyttäjä sen virallisten toimi- ja päätoksentekoelinten takana.


title: European Round Table of Industrialists

text: Kone.com-sivustollaan Kone-yhtiö ilmoittaa olevansa mukana ERT:n energia- ja ilmastonmuutostyöryhmässä.


title: Emil Vesa

text: Emil Onerva Vesa (19. maaliskuuta 1912 Viipuri – 19. kesäkuuta 1964 Säkylä) oli suomalainen ylikersantti ja jatkosodan ajan hävittäjälentäjä.


title: Emil Vesa

text: Vesa saavutti 29,5 ilmavoittoa kesäkuun 1942 ja heinäkuun 1944 välillä Brewster F2A Buffalo- ja Messerschmitt Bf 109G -hävittäjillä. Näistä 12 tuli kahden viikon kuluessa juhannuksen aikaan 1944. Vesa palveli Lentolaivue 24:ssä.


title: Emil Vesa

text: Vesa työskenteli yksityiskauppiaana Viipurissa ja sotien jälkeen Kauttualla. Viimeksi hän oli Lännen Sokerin ostopäällikkönä. Vesa oli mukana perustamassa vuonna 1948 Kauttuan ilmailukerhoa. Hänet on haudattu Säkylään. Kuollessaan hän oli sotilasrvoltaan vääpeli.


title: Mongolia kesäolympialaisissa 2016

text: Mongolia osallistui kesäolympialaisiin 2016. Sitä edusti 43 urheilijaa yhdeksässä lajissa. Joukkueen lipunkantajana avajaisissa toimi judoka Temuulen Battulga.


title: Mongolia kesäolympialaisissa 2016

text: Mongoliasta jousiammuntaan osallistui Jantsangiin Gantögs.


title: Mongolia kesäolympialaisissa 2016

text: Yleisurheilussa Mongoliaa edustavat miesten puolelta Bat-Ochir Ser-Od, Gantulga Dambadarjaa sekä Tseveenravdan Byambajav, jotka osallistuvat maratoniin. Naisten puolella Mongoliaa edustavat Bayartsogt Munkhzayaa ja Luvsanlkhundegiin Otgonbayar osallistumalla myös maratoniin.


title: Mongolia kesäolympialaisissa 2016

text: Mongolia lähetti kuusi edustajaa olympialaisiin. Edustajat ovat Gankhuyagiin Gan-Erdene alemmassa kärpässarjassa, Kharkhuugiin Enkh-Amar kärpässarjassa, Erdenebatyn Tsendbaatar kääpiösarjassa, Dorjnyambuugiin Otgondalai kevytsarjassa, Baatasurkhiin Chinzorig ylemmässä kevytsarjassa ja Byambyn Tuvshinbat välisarjassa.


title: Mongolia kesäolympialaisissa 2016

text: Mongolia sai kaikkiaan 13 judokaa Rion olympialaisiin, kahdeksan miestä ja viisi naista.


title: Mongolia kesäolympialaisissa 2016

text:
Mongolia sai lähetettyä kolme edustajaa Rion olympialaisiin. Kaikki heistä olivat naisia. Heistä Gankhuyagiin Nandizayaa
osallistui 10 metrin ilmakivääriin ja 50 metrin kivääriammuntaan, Otryadyn Gundegmaa 10 metrin ilmapistooliin ja 25 metrin pistooliin ja Tsogbadrakhyn Mönkhzyl 10 metrin ilmapistooliin ja 25 metrin pistooliin.


title: Saukkolammi (Ylöjärvi, Luode)

text: Saukkolammi on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Saukkolammi on osa Liesijärven valuma-aluetta.


title: Saukkolammi (Ylöjärvi, Luode)

text: Lammen pituus on 150 metriä, leveys 100 metriä ja sen pinta-ala on 1,1 hehtaaria. Se sijaitsee pienellä metsäisellä suolla yhdessä pienen lammen kanssa ja niitä kiertää kapea avosuon vyöhyke. Siihen on kaivettu viisi suo-ojaa, joista yksi laskee Liesijärven eteläpäähän suo-ojien läpi. Lampi sijaitsee Liesijärven länsipuolella ja se on rajattu ulos Seitsemisen kansallispuistosta. Rantaviivan pituus on 450 metriä. Lampien väliin on rakennettu jokin mökki, jonne johtaa seututieltä 332 alkavalta kärrypolulta lähtevä kävelypolku.


title: Gertrude Kolar

text: Gertrude ”Trude” Kolar (myöh. Gollner, 23. tammikuuta 1926 Graz – 22. joulukuuta 2014 Berliini, Saksa) oli itävaltalainen telinevoimistelija ja kuollessaan maan ainoa lajin maailmanmestari.


title: Gertrude Kolar

text: Kolar kilpaili kaksissa kesäolympialaisissa: Lontoossa 1948 hän sijoittui Itävallan joukkueessa joukkuekilpailun kuudenneksi ja Helsingissä 1952 joukkuekilpailun kymmenenneksi ja yhteisvoimistelun yhdeksänneksi. Hän kilpaili Helsingissä myös moniottelussa ja kaikilla telineillä päälle 70:n sijoituksilla. MM-kilpailuista Kolar voitti Baselissa 1950 kultaa eritasonojapuilta, hopeaa hypystä ja pronssia ottelusta.


title: Gertrude Kolar

text: Avioitumisensa myötä Gollnerina tunnettu Kolar kuoli 88-vuotiaana Berliinissä 22. joulukuuta 2014. Hän oli kuollessaan edelleen Itävallan ainoa maailmanmestaruuden voittanut telinevoimistelija.


title: Doris Hedberg

text: Doris Linnea Birgitta Hedberg (myöh. Asplund, s. 18. helmikuuta 1936 Skellefteå) on ruotsalainen kilpauransa päättänyt telinevoimistelija ja olympiamitalisti.


title: Doris Hedberg

text: Hedberg saavutti yhteisvoimistelussa olympiahopeaa Melbournessa 1956, missä hän kilpaili myös ottelussa, sijoittui permannolla kahdeksanneksi ja hypyssä kymmenenneksi ja kuului myös Ruotsin joukkuekilpailussa kahdeksanneksi sijoittuneeseen joukkueeseen.


title: Eva Rönström

text: Eva Rönström (myöh. Eriksson, s. 29. joulukuuta 1932 Tukholma) on ruotsalainen kilpauransa päättänyt telinevoimistelija ja olympiamitalisti.


title: Eva Rönström

text: Rönström saavutti yhteisvoimistelussa olympiahopeaa Melbournessa 1956, missä hän kilpaili myös ottelussa, sijoittui yksittäisillä telineillä parhaimmillaan permannolla 18:nneksi ja kuului myös Ruotsin joukkuekilpailussa kahdeksanneksi sijoittuneeseen joukkueeseen.


title: Vanja Blomberg

text: Vanja Hedvig Desideria Blomberg (myöh. Webjörn, s. 28. tammikuuta 1929 Göteborg) on ruotsalainen kilpauransa päättänyt telinevoimistelija, olympiavoittaja ja maailmanmestari.


title: Vanja Blomberg

text: Blomberg voitti yhteisvoimistelussa olympiakultaa Helsingissä 1952. Ruotsi oli Helsingissä joukkuekilpailussa neljäs, mutta ottelussa 82:nneksi sijoittuneen Blombergin suorituksia ei laskettu mukaan Ruotsin tulokseen: Blomberg sijoittui henkilökohtaisissa kilpailuissa parhaimmillaan permannolla 31:nneksi. MM-kilpailuista Blomberg voitti Baselissa 1950 kultaa joukkuekilpailusta.


title: Gun Röring

text: Gun Margareta Röring (myöh. Lindh, 16. kesäkuuta 1930 Uumaja – 17. maaliskuuta 2006 Uumaja) oli ruotsalainen telinevoimistelija ja olympiavoittaja.


title: Gun Röring

text: Röring voitti yhteisvoimistelussa olympiakultaa Helsingissä 1952. Lisäksi Ruotsi oli Helsingissä joukkuekilpailussa neljäs, ja Röring sijoittui ottelussa 23:nneksi oltuaan yksittäisillä telineillä parhaimmillaan permannolla 20:s.


title: Ingrid Sandahl

text: Ingrid Clara Charlotta Sandahl (myöh. Sundell, 5. marraskuuta 1924 Tukholma – 15. marraskuuta 2011 Örebro) oli ruotsalainen telinevoimistelija, olympiavoittaja ja maailmanmestari.


title: Ingrid Sandahl

text: Sandahl voitti yhteisvoimistelussa olympiakultaa Helsingissä 1952. Lisäksi Ruotsi oli Lontoon kesäolympialaisissa 1948 sekä Helsingissä joukkuekilpailussa neljäs, ja jälkimmäisessä Sandahl kilpaili myös ottelussa ja telineillä sijoittuen parhaimmillaan 50:n huonommalle puolen. MM-kilpailuista hän voitti Baselissa 1950 kultaa joukkuekilpailusta.


title: LATAM Airlines Group

text: LATAM Airlines Group S.A. on eteläamerikkalainen lentoyhtiöitä omistava holdingyhtiö joka syntyi LAN Airlinesin ja TAM Linhas Aéreasin yhdistyttyä kesällä 2012. Yhtiön pääkonttori sijaitsee Chilen pääkaupungissa, Santiagossa. Yhtiöllä on toimistoja myös Argentiinassa, Brasiliassa, Kolumbiassa, Ecuadorissa, Paraguayssa ja Perussa.


title: LATAM Airlines Group

text: Yhtiön toimitusjohtaja on LAN Airlinesin entinen johtaja, Enrique Cueto. Vaikka yhdistyminen tapahtui jo 2012 niin molemmat lentoyhtiöt (LAN Airlines ja TAM Airlines) saivat lentää itsenäisesti elokuuhun 2015 asti. Tällöin ilmoitettiin että molemmat yhtiö uudellenbrändätään LATAM-nimen alle.


title: LATAM Airlines Group

text: LATAM Airlines Groupin kilpailijat Etelä-Amerikan mantereella ovat esim. Synergy Group, Aviancia Holdings, Copa Airlines, Gol ja Azul Airlines.


title: Göta Pettersson

text: Göta Elisabeth Pettersson (myös muodossa Petersson, myöh. Frisk, 18. joulukuuta 1926 Tukholma – 9. lokakuuta 1993 Tukholma) oli ruotsalainen telinevoimistelija, olympiavoittaja ja maailmanmestari.


title: Göta Pettersson

text: Pettersson voitti yhteisvoimistelussa olympiakultaa Helsingissä 1952. Lisäksi Ruotsi oli Lontoon kesäolympialaisissa 1948 sekä Helsingissä joukkuekilpailussa neljäs, ja jälkimmäisessä Pettersson kilpaili myös ottelussa ja telineillä sijoittuen parhaimmillaan 30:n huonommalle puolen. MM-kilpailuista hän voitti Baselissa 1950 kultaa joukkuekilpailusta.


title: Gunnel Ljungström

text: Gunnel Ljungström (myöh. Petersson, s. 25. elokuuta 1931) on ruotsalainen kilpauransa päättänyt telinevoimistelija ja maailmanmestari.


title: Gunnel Ljungström

text: Ljungström voitti Baselissa 1950 kultaa joukkuekilpailusta.


title: Klaus Alakoski

text: Klaus Jalmari "Santtu" Alakoski (17. elokuuta 1921 Helsinki – 24. syyskuuta 1988) oli suomalainen ylikersantti ja jatkosodan ajan hävittäjälentäjä.


title: Klaus Alakoski

text: Klaus Alakoski teki jatkosodan aikana 239 sotalentoa ja saavutti 26 ilmavoittoa, näistä yhden Fiat G.50-hävittäjällä Aunuksessa elokuussa 1941 ja loput Messerschmitt Bf 109G-hävittäjillä toukokuun 1943 ja heinäkuun 1944 välillä Suomenlahdella ja Karjalan kannaksella. Alakoski palveli Lentolaivue 26:ssä vuoteen 1943 saakka ja Lentolaivue 34:ssä vuonna 1944.


title: Klaus Alakoski

text: Sodan jälkeen Alakoski toimi Suomen Kumitehdas Osakeyhtiön Savion tuotantolaitoksen laboratoriomestarina.


title: Kim Song-guk

text: Kim Song-guk (; s. 5. lokakuuta 1985) on pohjoiskorealainen ampuja. Kesäolympialaisissa 2016 hän voitti pronssia miesten 50 metrin pistoolissa. Lisäksi hän osallistui myös 10 metrin ilmapistooliin, jossa hän jäi karsinnan sijalle 17 eikä päässyt finaaliin.


title: Roberto Alcaide

text: Roberto Alcaide García (s. 22. maaliskuuta 1978 Madrid) on espanjalainen pyöräilijä. Hänen luokituksensa pyöräilyssä on C4/LC2. Roberto Alcaide García kilpaili vuoden 2004 kesäparalympialaisissa ja voitti LC2-kilpailun.


title: Karvakorvat

text: Karvakorvat oli MTV3-kanavalla vuonna 1996 esitetty huumorisarja, jossa eri eläintarhojen eläimiä esittävät lyhyet videopätkät oli muutettu sketseiksi jälkiäänittämällä niihin humoristinen dialogi ja musiikki. Eläinvideoiden väliin oli sijoitettu juonto-osuuksia, joissa näyttelijä Mika Nuojuan esittämä ”aputyöntekijä Kerppo” esitteli helsinkiläisen Korkeasaaren eläintarhan eläimiä ja kommentoi vitsailemalla videoita. Kerpon esittelemiä eläinlajeja olivat muun muassa punaniskavallabit, lumivuohi, vapiti, amurintiikeri, kaksikyttyräinen kameli, przewalskinhevonen ja halli. Sarjan idea, tunnusmusiikki, videomateriaali ja siihen liitetty valmis taustanauru olivat peräisin vuonna 1988 tehdystä hollantilaisesta tv-sarjasta , jossa kaikkia ääniä esitti koomikko André van Duin. Suomenkielisessä äänityksessä eläinten ääninä olivat Petteri Summanen ja Jukka Rasila. Sarjaa ei ole uusittu televisiossa vuoden 1996 jälkeen.


title: PlayStationGL

text: PlayStationGL (aiemmin PS3GL) on vuonna 2008 perustettu PlayStation ja PC-pelaamiseen erikoistunut verkkoyhteisö. PlayStationGL tarjoaa rekisteröityneille käyttäjilleen muun muassa käyttäjä profiilin, keskustelupalstan, turnauksia, liigoja ja kilpailuja.


title: Imagawa Ujichika

text: Imagawa Ujichika (; 1473 – 1. elokuuta 1526) oli kuuluisa japanilainen Sengoku-kauden daimio ja Imagawa-klaanin pää. Hän oli myös Imagawa Ujiterun, Imagawa Hikogoron ja Imagawa Yoshimoton isä.


title: Imagawa Ujichika

text: Imagawa Ujichika syntyi vuonna 1473. Hänen isänsä oli daimio ja Imagawa-klaanin pää, Imagawa Yoshitada, joka tuhosi Katsumada- ja Yokota-klaanit vuonna 1476, mutta tuli samana vuonna surmatuksi klaanien selvinneiden jäsenten toimesta, jolloin Ujichikasta tuli Imagawa-klaanin pää vain kolmevuotiaana.


title: Imagawa Ujichika

text: Vuonna 1521 Takeda Nobutora kukisti hänen kenraalinsa, Fukushima Hyogon.


title: Imagawa Ujichika

text: Sairastunut Ujichika kuoli vuonna 1526 ja klaanin pääksi nousi hänen vanhin poikansa, Imagawa Ujiteru.


title: Särkijärvi (Ylöjärvi, Luode)

text: Särkijärvi on Pirkanmaalla Ylöjärvellä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Särkijärvi on osa Liesijärven valuma-aluetta.


title: Särkijärvi (Ylöjärvi, Luode)

text: Järven pituus on 700 metriä, leveys 250 metriä ja sen pinta-ala on 7,8 hehtaaria. Se sijaitsee Liesijärven luoteispuolella kangasmaastossa Särkivehmaksen ja Löytynkankaan välissä Seitsemisen kansallispuistossa. Siihen on kaivettu neljä metsäojaa, joista koillisessa alkava on sen laskuoja Saukko-oja. Oja laskee 1,1 kilometrin päästä Liesijärven pohjoispäähän. Veden laskennallinen viipymä järvessä on 127 vuorokautta. Rantaviivan pituus on 1,7 kilometriä. Pohjoisosassa sen ranta on soista metsää. Lampi on autio eikä sinne johda tietä. Sen ohittaa länsipuolella kulkeva polku, joka saa alkunsa seututieltä 332 alkavalta metsäautotieltä.


title: Särkijärvi (Ylöjärvi, Luode)

text: Vedenlaatua on tutkittu ainakin vuosina 1997–2007. Vesi on hyvin humuspitoista ja melko hapanta. Veden happamuustaso eli pH on vaihdellut tutkimusten mukaan 4,6–5,4. Alusvedessä on esiintynyt aika ajoin hapettomuutta. Kriittisimmät ajankohdat ovat loppu talvi ja -loppukesä. Pintavesissä on talvellakin ollut riittävästi happea kaloille. Hapen kuluttaa vedessä olevien ravinteiden määrä. Päällysvedessä forsforin pitoisuudet ovat vaihdelleet 2000-luvun alussa 20–40 µg/l (mikrogrammaa litrassa) ja alusvedessä jopa 87–120 µg/l. Vaikka pitoisuudet olivatkin koholla, pysyi levätuotanto tuona aikana kurissa. Syytä kohonneille pitoisuuksille ei osata kertoa. Järven virkistysarvon arvosana on huonoimmillaa ollut välttävä, mutta ravinteiden määrät ovat kuitenkin ollet laskemassa. Todellinen arvosana voi nykyään nousta hyvän puolellekin.


title: Pirttilammi (Ylöjärvi, Luode)

text: Pirttilammi on Pirkanmaalla Ylöjärvellä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Sipsiönjärven valuma-alueeseen. Pirttilammi on osa Liesijärven valuma-aluetta.


title: Pirttilammi (Ylöjärvi, Luode)

text: Lammen pituus on 250 metriä, leveys 100 metriä ja sen pinta-ala on 1,3 hehtaaria. Se sijaitsee Liesijärven pohjoispuolella. Siihen on kaivettu kolme suo-ojaa ympäröivältä Pirttinevalta. Yksi ojista on 250 metrin päässä olevan Koiralammin laskuoja. Pirttilammin eteläpäästä alkaa sen oma laskuoja, joka yhtyy Saukko-ojaan, mikä vuorostaan laskee lopulta Liesijärveen. Rantaviivan pituus on 550 metriä. Lampi on autio eikä sinne johda tietä. Seututieltä 332 alkava Liesijärvelle johtava tie ohittaa lammin 400 metrin päässä.


title: Itä-Timor kesäolympialaisissa 2016

text: Itä-Timor osallistui kesäolympialaisiin 2016. Sitä edusti kolme urheilijaa kahdessa lajissa. Joukkueen lipunkantajana avajaisissa toimi maastopyöräilijä Francelina Cabral.


title: Philip Hammond

text: Philip Anthony Hammond (s. 4. joulukuuta 1955) on brittiläinen konservatiivipuolueen poliitikko, joka on toiminut Britannian valtiovarainministerinä vuodesta 2016 lähtien. Hammond on Surreyssä sijaitsevan vaalipiirin, Runnymede and Weybridgen kansanedustaja.


title: Philip Hammond

text: Hammond aloitti David Cameronin hallituksessa liikenneministerinä vuonna 2010 ja hänet ylennettiin vuoden 2011 lokakuussa Liam Foxin tilalle puolustusministeriksi. Vuonna 2014 hänet ylennettiin uudelleen Britannian ulkoministeriksi. Aiemmin, ennen konservatiivien nousua hallitukseen, hän toimi Cameronin varjohallituksessa työ- ja eläkevarjoministerinä.


title: Ilomantsin rautatieasema

text: Ilomantsin rautatieasema () on Ilomantsin kunnan alueella sijaitseva rautatieliikennepaikka ja rataosuuden Joensuu-Ilomantsi pääteasema. Liikenne Ilomantsiin aloitettiin 1. elokuuta 1967. Vuosina 1967–1969 Ilomantsiin oli tavaraliikenteen lisäksi myös henkilöliikennettä. Radan henkilöliikenne oli oikeastaan koko liikennöinnin ajan kokeiluluontoista, eikä siitä saatu kannattavaa. Ilomantsiin rakennettiin 1970 elementtirakenteinen asemarakennus, samantyyppinen kuin Karjalan radan uusilla asemilla. Vanha asemarakennus on siirretty Korpijärvelle. Vaikka Ilomantsiin ei ollut henkilöliikennettä, oli lipunmyynti asemalla vuoteen 1996, jolloin aseman miehitys lopetettiin. Ilomantsin radan liikenteenohjaus hoidetaan nykyään Joensuusta. Vanha asemarakennus on yhä olemassa yrityskäytössä. Tavaraliikenne, eli lähinnä raakapuun kuormaus, Ilomantsista jatkuu edelleen.


title: Ilomantsin rautatieasema

text: EU:n rataverkon itäisin piste sijaitsee Ilomantsissa.


title: Koulandougou

text: Koulandougou on maalaiskunta Ségoun alueen Blan piirissä Malissa. Sen keskuskylä N’Toba sijaitsee Banijoen varrella 65 kilometriä Blasta itään. Kunnassa on 4 700 ja keskuskylässä 900 asukasta (vuonna 2009).


title: Koulandougou

text: Koulandougoun kunta rajoittuu etelässä Blan piirin Yangasson, lännessä ja pohjoisessa Fanin ja idässä Sanin piirin Djéguenan kuntiin.


title: Koulandougou

text: Entisestä Yangasson arrondissementista erotettuun kuntaan kuuluu 12 kylää. Asukkaat ovat bambaroita, fulbeja ja soninkeja. Yleisin kieli on bambara. Vallitseva uskonto on islam.


title: Koulandougou

text: Paikallisia elinkeinoja ovat maanviljely, karjanhoito, kalastus, metsien hyödyntäminen ja kaupankäynti. Tärkeimmät viljelykasvit ovat hirssi, riisi, durra, puuvilla, maissi, fonio ja lehmänpapu. Kotieläimiä ovat naudat, lampaat, vuohet, aasit ja siipikarja. Somonot harjoittavat kalastusta. Palveluihin kuuluvat kaksi alakoulua, seitsemän lukutaitokeskusta, koraanikoulu ja terveyskeskus.


title: Hongkong kesäolympialaisissa 2016

text: Hongkong osallistui kesäolympialaisiin 2016. Sitä edusti 37 urheilijaa yhdeksässä lajissa. Joukkueen lipunkantajana avajaisissa toimi maastopyöräilijä Francelina Cabral.


title: Niala

text: Niala on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 12 kilometriä Blasta länteen. Kunnassa on 10 300 ja keskuskylässä 2 200 asukasta (vuonna 2009).


title: Niala

text: Nialan kunta rajoittuu pohjoisessa Blan piirin Dienan, idässä Blan, etelässä Beguenén ja lännessä Falon ja Tiemenan kuntiin.


title: Niala

text: Entisestä Blan arrondissementisa erotettuun kuntaan kuuluu seitsemän kylää. Asukkaat ovat etupäässä bambaroita, miniankoja, fulbeja ja dogoneja. Vallitseva uskonto on islam. Lisäksi on kristittyjä ja animisteja.


title: Niala

text: Nialan kautta kulkee Blan ja Falon välinen huonokuntoinen tie. Paikallisia elinkeinoja ovat maanviljely, karjanhoito, metsien hyödyntäminen, käsityöammatit ja kaupankäynti. Tärkeimmät viljelykasvit ovat hirssi, maissi, riisi, durra, maapähkinä, lehmänpapu ja maapapu. Kotieläimiä ovat naudat, lampaat, aasit, siat ja vuohet. Palveluihin kuuluvat kuusi alakoulua, yläkoulu, koulutus- ja kehittämiskeskus (CED), lukutaitokeskukset, terveyskeskus ja sairastupa. Vesihuolto kattaa 80 % tarpeesta. Kunnassa ei ole sähköä.


title: Melonta kesäolympialaisissa 2016 – miesten koskimelonnan kanadalaisyksikkö

text: Miesten koskimelonnan kanadalaisyksikön kilpailu Rio de Janeiron olympialaisissa 2016 pidettiin 7. – 9. elokuuta Estádio Olímpico de Canoagem Slalomissa. Alkuerät melottiin 7. elokuuta. Välierät ja finaalit melottiin 9. elokuuta. Olympiakultaa voitti ranskalainen Denis Gargaud Chanut, joka voitti hieman alle sekunnilla slovakialaisen Matej Beňušin. Olympiapronssia voitti japanilainen Takuya Haneda.


title: IBM Simon

text:
IBM Simon on ensimmäinen IBM:n kehittämä älypuhelin. Puhelinta kehiteltiin koodinimellä "Angler".
Puhelinta esiteltiin COMDEX-messuilla vuonna 1993 ja se saapui kuluttajille myyntiin 16. elokuuta 1994.


title: IBM Simon

text: Puhelimessa on muun muassa kosketusnäyttö, osoitekirja, muistiolehtiö, sähköpostisovellus ja faksi. Sen hinta oli 1100 dollaria.


title: Heku

text: Heku-yhtiöt on suomalainen markkinointiviestinnän suunnitteluun ja graafisen alan tuotantoon erikoistunut yhtiöryhmä. Siihen kuuluvat digitaalista markkinointiviestintää suunnitteleva Barabra Oy, mainoselokuvatuotantoyhtiö Drama Moving Pictures Helsinki Oy, painotuotteiden ja lehti-ilmoittelun tuotantoon keskittyvä Heku Oy ja tapahtumamarkkinointiyhtiö Design Thing Oy.


title: Heku

text: Hekun historia juontaa vuonna 1938 perustettuun "Helsingin Kuvalaattatehdas Oy:öön", jonka alku oli sotavuosien takia hankala. Vuonna 1943 yhtiö myytiin kahdelle kemigrafia-alan ammattilaiselle, joista E. Wathén ryhtyi toimitusjohtajaksi ja E. Laiho tekniseksi johtajaksi. Jaakko Wathénin toimitusjohtajakaudella konsernin emoyhtiöksi tuli 1980-luvulla Helsingin Grafituote Oy.


title: Heku

text: Reprostudio Luomanen & Raunio Oy:n perustivat Hannu Luomanen ja Timo Raunio vuonna 1984. Sen osakekanta myytiin vuonna 1990 Jorma Korhoselle ja Mikko Lännenpäälle. Vuonna 1993 Reprostudio Luomanen & Raunio ja Heku yhdistyivät nimelle Reprostudio & Heku Oy. Vuonna 1997 tämä yritys myytiin Kauppakaari Oy:lle, josta tuli vuonna 2000 osa Talentumia. Reprostudio & Hekusta tuli näin osa Talentumin premedia-liiketoimintaryhmää yhdessä Reprolahden, Offset-Kopion sekä Oy Lito-Scan Ab:n kanssa. Vuonna 2003 Reprostudio & Heku ja Lito-Scan yhdistyivät.


title: Heku

text: Vuosituhannen vaihteessa Reprostudio & Heku kertoi olevansa Pohjoismaiden suurin reprolaitos. Sen liikevaihto oli noin 56 miljoonaa ja henkilöstön määrä 63. Yhtiön päätuotteita olivat ilmoitusaineistot, painoaineistot, kuvamanipulaatiot sekä asiakasyritysten digitaalisten aineistoarkistojen ylläpito. Sen asiakasryhmiä olivat mainostoimistot (84 % liikevaihdosta), kirjapainot sekä mainostajayritykset.


title: Heku

text: Vuonna 2005 yrityksen palveluksesta lähti 25 ihmistä, muiden muassa Reprostudion perustajakaksikko Timo Raunio ja Hannu Luomanen. Raunio kuitenkin jatkoi yrityksen hallituksen puheenjohtajana.


title: Heku

text: Vuonna 2007 Talentum myi Hekun Johan Helsingiuksen omistamalle Otso Group Oy:lle ja toimitusjohtaja Petri Telarannalle.


title: Denis Gargaud Chanut

text: Denis Gargaud Chanut (s. 22. heinäkuuta 1987) on ranskalainen koskimeloja ja olympiavoittaja. Chanut voitti olympiakultaa Rio de Janeiron olympialaisissa 2016 kanadalaisyksikön koskimelonnassa.


title: Denis Gargaud Chanut

text: Chanut voitti kanadalaisyksikön henkilökohtaisen kilpailun maailmanmestaruuden 2011 sekä kanadalaiskaksikon joukkuekilpailun maailmanmestaruuden 2010 ja 2011: Lisäksi hänellä on MM-kilpailuista kolme hopeaa ja kaksi pronssia. Hän voitti kanadalaisyksikön joukkuekilpailun Euroopan-mestaruuden 2011. Lisäksi hän on saanut EM-kilpailuista yhden hopean ja kolme pronssia. Junioreiden ja alle 23-vuotiaiden EM-kilpailuista hän saavutti yhteensä kaksi kultaa, yhden hopean ja kolme pronssia.


title: Puukaivo

text: Puukaivo (eng. "Tree Well" tai "Spurce Trap") on alue puun alla, joka syntyy kun puun oksat estävät lumen kasaantumisen niiden alle ja sinne muodostuu tyhjä tila. Puukaivoja esiintyy vain erittäin lumisilla seuduilla, joissa kasvaa suuria havupuita. Puukaivot ovat lähes täysin huomaamattomia, sillä oksat ja lumi peittävät niiden alla piilevän tilan, joka voi olla jopa useita metrejä (jopa viisi metriä). Puukaivoon joutuminen on vaarallista, sillä ihminen pystyy harvoin poistumaan omin avuin puukaivosta. Puukaivoon joutuminen ilman apuja tai apuvälineitä voi johtaa kuolemaan tai vammautumiseen, sillä puukaivoon jouduttuaan uhri jää todennäköisesti jumiin, tukehtuu lumeen tai putoaa . Suksien tai vastaavien pitäminen jalassa, niin että niitä ei saa pois, lisää huomattavasti riskiä jumiin jäämiseen.


title: Puukaivo

text: Puukaivoon joutuminen aiheuttaa noin viidenneksen laskettelukuolemista.


title: Y. S. Hämeen-Anttila

text: Yrjö Sakari Hämeen-Anttila (sukunimi vuoteen 1906 "Andelin", 1. syyskuuta 1901 Hämeenlinna – 7. lokakuuta 1989 Hämeenlinna) oli suomalainen filosofian maisteri, tietokirjailija ja everstiluutnantti.


title: Y. S. Hämeen-Anttila

text: Yrjö Sakari Hämeen-Anttilan vanhemmat olivat kustannusliikkeen johtaja Väinö Hämeen-Anttila ja hänen ensimmäinen puolisonsa norjalaissyntyinen Mary Bridget Tervo (1877–1954). Hän oli naimisissa vuodesta 1931 Ruth Mikal Lindbergin (s. 1910) kanssa.


title: Y. S. Hämeen-Anttila

text: Hämeen-Anttila pääsi ylioppilaaksi 1921 ja kävi Kadettikoulun 1923 sekä Taistelukoulun kapteenikurssin 1931. Hän oli Karjalan kaartin rykmentissä nuorempana upseerina 1923–1928, yleisesikunnassa toimistoupseerina 1928–1936, Porin rykmentissä komppanian päällikkönä ja reservinaliupseerikoulun koulutusupseerina 1936–1938 sekä puolustusministeriössä henkilöasiain toimiston vanhempana toimistoupseerina 1938–1940 ja yleisten asiain osaston toimistoesiupseerina 1940–1947. Hän erosi armeijan palveluksesta everstiluutnanttina 1947.


title: Y. S. Hämeen-Anttila

text: Hämeen-Anttila oli Sanfrid Höglunds träförädlingin palveluksessa vuodesta 1947, Laki ja notariaatti oy:n palveluksessa 1948 ja Sykto Oy:n palveluksessa 1949. Tämän jälkeen hän oli vakuutusyhtiö Kalevan Viitasaaren piirin tarkastajana 1949–1950, Vesannon Niinivedenpään yläkansakoulun opettajana 1950–1952 ja Vesannon keskikoulun rehtorina vuodesta 1953.


title: Y. S. Hämeen-Anttila

text: Nimellä "Y. S. Hämeen-Anttila":


title: Wapping

text: Wapping [ˈwɒpɪŋ] on alue itäisessä Lontoossa, sen Tower Hamlets -aluehallintoyksikössä Lontoon Cityn itäpuolella ja Thamesjoen pohjoispuolella.


title: Wapping

text: Toisessa maailmansodassa Wapping kärsi pommituksista ja sen jälkeen autioitui ja ränsistyi, kunnes 1980-luvulla tyhjillään olleita varastorakennuksia alettiin muuttaa luksusasunnoiksi. Vuonna 1986 Rupert Murdochin News Corporation siirsi omistamiensa sanomalehtien toimitukset ja painot uusiin tiloihin Wappingiin. Samalla hän uudisti sanomalehtien vanhentunutta painotekniikkaa niin, että vuoden kestäneen tuloksettoman työtaistelun jälkeen noin 4 000 kirjapainotyöntekijää jäi työttömiksi. ”Wappingin taisteluna” tunnettu lakko oli suuren kaivoslakon 1984–1985 ohella yksi Britannian ammattiyhdistysliikkeen suurista tappioista Margaret Thatcherin pääministerikaudella. Vuonna 2013 News Corp luopui Wappingin toimitiloistaan.


title: Islanti kesäolympialaisissa 2016

text: Islanti osallistui kesäolympialaisiin 2016. Sitä edusti kahdeksan urheilijaa neljässä lajissa. Joukkueen lipunkantajana avajaisissa toimi judoka Þormóður Jónsson.


title: Togo kesäolympialaisissa 2016

text: Togo osallistui kesäolympialaisiin 2016. Sitä edusti viisi urheilijaa kolmessa lajissa. Joukkueen lipunkantajana avajaisissa toimi uimari Adzo Kpossi.


title: Pohjois-Korea kesäolympialaisissa 2016

text: Pohjois-Korea osallistui kesäolympialaisiin 2016. Sitä edusti 31 urheilijaa yhdeksässä lajissa. Joukkueen lipunkantajana avajaisissa toimi painonnostaja Choe Jon-wi.


title: Pohjois-Korea kesäolympialaisissa 2016

text: – Rim Jong-sim – Painonnosto, naiset 75 kg


title: Carlos Domingos Massoni

text: Carlos ”Mosquito” Domingos Massoni (s. 4. tammikuuta 1939 São Paulo) on brasilialainen kilpauransa lopettanut koripalloilija, olympiamitalisti, maailmanmestari ja Pan-Amerikan kisojen kultamitalisti.


title: Carlos Domingos Massoni

text: Massoni osallistui koripalloilijanurallaan Brasilian miesten maajoukkueessa neljiin kesäolympialaisiin: Roomassa 1960 ja Tokiossa 1964 Brasilia voitti pronssia, Méxicossa 1968 maa oli neljäs ja Münchenissä 1972 seitsemäs. Massoni voitti Brasilian maajoukkuepelaajana myös maailmanmestaruuden Brasilian kotikisoissa 1963, kaksi muuta MM-mitalia ja kolme mitalia Pan-Amerikan kisoista. Hän voitti mitaleita myös Etelä-Amerikan mestaruuskilpailuista.


title: Gaël Etock

text: Gaël Junior Etock (s. 5. heinäkuuta 1993) on kamerunilainen jalkapalloilija, joka edustaa kaudella 2018 Riga FC:tä hyökkääjänä.


title: Gaël Etock

text: Gaël Etock on FC Barcelonan junioriakatemian, La Masian, kasvatti.


title: Sensuroimaton versio

text: Sensuroimaton versio on suomalaisartisti Anna Abreun 9. syyskuuta 2016 julkaistu järjestyksessään kuudes ja samalla ensimmäinen suomenkielinen studioalbumi. Albumi nousi ensimmäisellä listaviikollaan Suomen virallisen albumilistan kolmanneksi.


title: Sensuroimaton versio

text: Albumin ensimmäinen single ”Bandana” julkaistiin 5. kesäkuuta 2015. Single sijoittui kymmeneksi viikoksi latauslistalle, parhaimmillaan toiseksi, ja singlelistalle seitsemäksi viikoksi, parhaimmillaan viidenneksi. Toinen single ”Ayo” julkaistiin syyskuussa 2015. Kappale sijoittui latauslistalle vain kahdeksi viikoksi, eikä lainkaan singlelistalle. Radiosoitossa se nousi kuitenkin 17:nneksi soitetuimmaksi kappaleeksi, mikä tekee siitä albumin menestyneimmän radiosinglen.


title: Sensuroimaton versio

text: Helmikuussa 2016 julkaistiin albumin kolmas single ”Grindaa ja flowaa”, jolla on mukana myös rap-artisti Tippa-T. Kappale sijoittui latauslistalle kahdeksi viikoksi. Neljäs single ”Kaikki mussa rakastaa kaikkea sun” nousi suoraan latauslistan ensimmäiseksi, mutta jo seuraavan viikon 13. sija jäi sen viimeiseksi sijoitukseksi.


title: Sensuroimaton versio

text: Viides single ”Räjäytä mun mieli” julkaistiin heinäkuun ensimmäinen päivä 2016.


title: Dominique Heinrich

text: Dominique Heinrich (s. 31. heinäkuuta 1990 Wien, Itävalta) on itävaltalainen jääkiekkopuolustaja, joka pelaa kotimaassaan Erste Bank Eishockey Ligan EC Salzburgissa.


title: Dominique Heinrich

text: Heinrich on Wiener EV:n kasvatti. Hän pelasi ensimmäiset miesten pelinsä Wiener Eislöwenissä vain 16-vuotiaana Itävallan toiseksi korkeimmalla sarjatasolla Nationalligassa kaudella 2006–2007. Kaudella 2007–2008 Heinrich pelasi samaa sarjaa EHC Team Wienissä sekä EC Salzburgin kakkosjoukkueessa. Seuraavalla kaudella 2008–2009 hän debytoi Salzburgin EBEL-joukkueessa, jossa tulokaskausi toi 30 runkosarja- ja 14 playoff-ottelussa tehot 3+2=5. Heinrich eteni joukkueen kanssa aina liigan finaaleihin, mutta Itävallan-mestaruuden vei kuitenkin lopulta Klagenfurter AC otteluvoitoin 4–3. Kaudella 2009–2010 hän voitti sekä Itävallan-mestaruuden, Itävallan A-nuorten sarjan mestaruuden että Continental Cupin mestaruuden.


title: Dominique Heinrich

text: Kauden 2010–2011 päätteeksi Heinrich voitti Itävallan-mestaruuden. Kaudella 2011–2012 hän voitti Salzburgissa European Trophyn mestaruuden. Maaliskuussa 2012 Heinrich teki joukkueen kanssa kaksivuotisen jatkosopimuksen. Kaudella 2012–2013 hän oli Salzburgin tehokkain puolustaja tehoilla 10+19=29. Heinrich voitti myös joukkueen sisäisen tehotilaston lukemalla +18. Kaudella 2013–2014 hän oli ET:ssä Salzburgin paras syöttäjä ja toiseksi paras pistemies Manuel Latusan jälkeen tehoilla 1+6=7. Heinrich eteni EBEL:ssä joukkueen kanssa finaaleihin, mutta mestaruuden vei kuitenkin italialainen HC Bolzano otteluvoitoin 3–2. Huhtikuussa 2014 hän teki kaksivuotisen jatkosopimuksen Salzburgin kanssa.


title: Dominique Heinrich

text: Heinrich sijoittui kaudella 2014–2015 tehoilla 10+25=35 koko EBEL:n puolustajien pistepörssissä toiseksi edellään vain EHC Linzin Sébastien Piché. Hän voitti myös tehoilla 5+7=12 koko kevään 2015 pudotuspelien puolustajien maalipörssin ja sijoittui Pichén kanssa puolustajien pistepörssissä toiseksi edellään vain joukkuetoveri Brian Fahey. Heinrich voitti kauden päätteeksi Itävallan-mestaruuden. Kaudella 2015–2016 hän teki EBEL:n yhden kauden piste-ennätyksensä tehoilla 10+33=43, joilla Heinrich sijoittui liigan puolustajien pistepörssissä kolmanneksi. Hän voitti kauden päätteeksi taas Itävallan-mestaruuden.


title: Dominique Heinrich

text: Kaudeksi 2016–2017 Heinrich siirtyi kaksivuotisella sopimuksella Ruotsin SHL-liigan Örebro HK:hon. Hän jätti joukkueen kuitenkin jo tammikuussa 2017 ja palasi kotimaahansa EC Salzburgiin.


title: Dominique Heinrich

text: Heinrich edusti Itävaltaa MM-kilpailuissa vuonna 2015, jolloin hänet palkittiin joukkueensa yhtenä kolmesta parhaasta pelaajasta. Heinrich valittiin myös alkulohkossa Ruotsia vastaan pelatun ottelun päätteeksi Itävallan joukkueen ottelun parhaaksi pelaajaksi. Hän pelasi myös I-divisioonan MM-kilpailuissa vuosina 2012 ja 2014, joista molemmat turnaukset päättyivät hopeaan. Heinrich voitti vuoden 2014 turnauksen puolustajien piste- ja maalipörssin tehoilla 4+2=6. Hänet valittiin turnauksen parhaaksi puolustajaksi ja tähdistökentälliseen. Heinrich pelasi myös Pyeongchangin olympiakisojen 2018 karsinnoissa. Hän teki A-maajoukkuedebyyttinsä 12. marraskuuta 2010 Unkarin Székesfehérvárissa Ranskaa vastaan. Yhteensä Heinrich on pelannut 46 A-maaottelua tehopistein 7+9=16.


title: Dominique Heinrich

text: Heinrich pelasi myös alle 20-vuotiaiden I-divisioonan MM-kilpailuissa vuonna 2010, jolloin hän toimi Itävallan kapteenina ja oli pelipaikastaan huolimatta joukkueen paras pistemies tehoilla 3+4=7. Heinrich palkittiin Itävallan yhtenä kolmesta parhaasta pelaajasta. Hänet valittiin myös alkulohkossa Ruotsia vastaan pelatun ottelun päätteeksi Itävallan joukkueen ottelun parhaaksi pelaajaksi.


title: Dominique Heinrich

text: Heinrich pelasi myös I-divisioonan MM-kilpailuissa vuonna 2009, jolloin hän voitti B-lohkon kultaa. Heinrich pelasi myös alle 18-vuotiaiden I-divisioonan MM-kilpailuissa vuonna 2008, jolloin hän voitti B-lohkon pronssia.


title: Jatyr Eduardo Schall

text: Jatyr Eduardo Schall (s. 18. lokakuuta 1938 São Paulo) on brasilialainen kilpauransa lopettanut koripalloilija, olympiamitalisti ja maailmanmestari.


title: Jatyr Eduardo Schall

text: Schall voitti Brasilian miesten maajoukkueessa olympiapronssia Roomassa 1960 ja Tokiossa 1964, maailmanmestaruuden Chilessä 1959 ja Brasilian kotikisoissa 1963, MM-pronssia Uruguayssa 1967, Pan-Amerikan kisojen pronssia Chicagossa 1959 ja Etelä-Amerikan mestaruuksia.


title: Koiran välilevytyrä

text: Koiran välilevytyrä eli mäyräkoirahalvaus on etenkin lyhytjalkaisilla koirilla esiintyvä perinnöllinen sairaus, jossa selkärangan välilevymassa pullistuu selkäydinkanavaan aiheuttaen selkäytimeen painevaurioita.


title: Koiran välilevytyrä

text: Oireena on voimakas selkäkipu, muut kipukohtaukset, takajalkojen heikentyneestä asento-tuntoaistista johtuvat asentovirheet tai takaraajojen halvaantuminen, haluttomuus portaissa liikkumiseen tai hyppimiseen, selkä köyryssä seisominen tai valittaminen syliin otettaessa. Välilevytyrää hoidetaan lievissä tapauksissa levolla ja vakavissa leikkauksella. Kipuja lievitetään tulehduskipulääkkeillä; tai kortisonilla, jos loukkaantumisesta on korkeintaan 8 tuntia.


title: Koiran välilevytyrä

text: Tyrän kehittyminen johtuu ruston kasvuhäiriöstä, joka on usein tarkoituksella jalostettu ominaisuus, koska se aiheuttaa koiralle matalat jalat. Kasvuhäiriön takia selkänikamien välilevyt rappeutuvat eli rustottuvat ja kalkkeutuvat jo nuorena. Rappeutunut välilevy on erittäin altis vaurioitumiselle ja siten tyrälle.


title: Koiran välilevytyrä

text: Eniten välilevytyrää esiintyy mäyräkoirilla, joista joka viides on sairas.


title: Koiran välilevytyrä

text: Välilevytyrää esiintyy myös ihmisellä.


title: Friedrich Braun

text: Friedrich Wilhelm ”Fritz” Braun (s. 18. heinäkuuta 1941 Rio de Janeiro) on brasilialainen kilpauransa lopettanut koripalloilija, olympiamitalisti ja maailmanmestari.


title: Friedrich Braun

text: Braun voitti Brasilian miesten maajoukkueessa olympiapronssia Tokiossa 1964, maailmanmestaruuden Brasilian kotikisoissa 1963 ja Pan-Amerikan kisojen hopeaa São Paulossa 1963.


title: Chris Mears

text: Chris Mears (s. 7. helmikuuta 1993 Reading) on brittiläinen uimahyppääjä ja olympiavoittaja. Seuratasolla hän edustaa City of Leeds Diving Clubia.


title: Chris Mears

text: Aikuisten arvokilpailudebyyttinsä Mears teki Delhin vuoden 2010 Kansainyhteisön kisoissa, joissa hän sijoittui kolmen metrin ponnahduslaudalla parikilpailun neljänneksi toivuttuaan vuotta aiemmin sattuneesta vakavasta loukkantumisesta. Lontoon olympialaisissa 2012 Mears sijoittui kolmen metrin ponnahduslaudalla parikilpailussa viidenneksi ja henkilökohtaisessa kilpailussa yhdeksänneksi. Glasgow’n Kansainyhteisön kisoissa 2014 hän voitti Jack Laugherin kanssa kolmen metrin ponnahduslaudan parikilpailun kultaa. Kazanin MM-kilpailuissa 2015 hän saavutti parikilpailun pronssia.


title: Chris Mears

text: Vuonna 2016 Mears voitti Laugherin kanssa ponnahduslaudan parikilpailussa sekä EM-kultaa Lontoossa että olympiakultaa Rio de Janeirossa.


title: Victor Mirshauswka

text: Victor Mirshauswka (s. 27. huhtikuuta 1941 Brestin alue, Valko-Venäjän SNT, Neuvostoliitto) on brasilialainen kilpauransa lopettanut koripalloilija, olympiamitalisti ja maailmanmestari.


title: Victor Mirshauswka

text: Mirshauswka voitti Brasilian miesten maajoukkueessa olympiapronssia Tokiossa 1964, maailmanmestaruuden Brasilian kotikisoissa 1963 ja Pan-Amerikan kisojen hopeaa São Paulossa 1963.


title: Koiran selkäytimen ontelotauti

text: Koiran selkäytimen ontelotauti eli syringomyelia tarkoittaa, että selkäydinneste pakkautuu selkäytimen sisälle muodostaen nesteontelon, mikä aiheuttaa selkäydinvaurioita.


title: Koiran selkäytimen ontelotauti

text: Sairaus johtuu yleensä koiralle ulkonäkösyistä jalostetusta lyhyestä kallosta. Ahdas kallo johtaa Chiarin epämuodostumaan, jossa pikkuaivot eivät mahdu kalloon vaan ne työntyvät ulos kallosta selkäydinkanavaan, mikä häiritsee selkäydinnesteen kiertoa. Samalla ne painavat aivorungon tuntotumakkeita.


title: Koiran selkäytimen ontelotauti

text: Syringomyeliaa aiheuttavat useat geenit ja se periytyy noin 81 % todennäköisyydellä. Sairaus todetaan magneettikuvauksella. Ensisijaisena hoitomuotona on yhdistelmälääkehoito. Siihen kuuluu kipulääkitys ja lääke, jolla alennetaan aivoselkäydinnesteen tuotantoa. Myös leikkaus on mahdollinen. 20 % sairastuneista koirista oireilee niin pahasti, että ne lopetetaan. Noin joka neljäsosalla oireet pysyvät samanlaisina tai helpottavat ja lopuilla oireet pahenevat ajan mittaan.


title: Koiran selkäytimen ontelotauti

text: Chiarin epämuodostumaan tai syringomyeliaan sairastuneista koirista noin 35 % saa näkyviä oireita. Ensimmäiset oireet havaitaan koiran ollessa 6 kk - 6 vuoden ikäinen. Oireet voivat ajan myötä edetä hitaasti, nopeasti tai pysyä ennallaan. Koiralle aiheutuu suurta hermokipua etenkin kaularankaan ja lopulta liikkumishäiriöitä. Kaula- tai selkäranka saattaa kääntyä mutkalle ja koiralla voi olla jalkojen heikkoutta tai koordinaatiohäiriötä. Sairastunut koira voi raapia päätään, niskaansa tai kaulaansa etenkin lenkillä toispuoleisesti koskematta ihoaan (nk. ilmakitararaapiminen). Koira saattaa olla yliherkkä kosketukselle, hinkata päätään maahan tai äännellä kivusta vaihtaessaan asentoaan äkillisesti. Asiaan perehtymätön omistaja ei välttämättä tajua, ettei pakonomainen rapsuttaminen välttämättä ole harmiton tapa, vaan kivuista kielivä oire.


title: Koiran selkäytimen ontelotauti

text: Yleisin selkäytimen ontelotauti on cavalier kingcharlesinspanielilla, mutta sitä esiintyy myös muille lyhytkalloisilla tai -kuonoisilla roduilla. Sairautta esiintyy ainakin bichon frisellä, bostoninterrierillä, brysselingriffonilla, chihuahualla, kiinanpalatsikoiralla, kingcharlesinspanielilla, kääpiömäyräkoiralla, kääpiöpinserillä, kääpiö- ja toyvillakoirilla, maltankoiralla, mopsilla, pomeranianilla, ranskanbulldoggilla, shih tzulla, staffordshirenbullterrierillä ja yorkshirenterrierillä.


title: Koiran selkäytimen ontelotauti

text: Suomen cavaliereista 68 % vapaaehtoisiin kartoituksiin osallistuneista sairastaa ontelotautia ja 94 % sille altistavaa Chiari-epämuodostumaa. Sairauden levinneisyys johtuu myös jalostukseen olennaisesti kuuluvasta sisäsiittoisuudesta, mikä aiheuttaa perinnöllisen muuntelun kapeutta. Esimerkiksi koko cavalier-rotu periytyy kuudesta koirayksilöstä, joista kaksi sairasti ontelotautia tai chiari-epämuodostumaa.


title: Sébastien Loeb Racing

text: Sébastien Loeb Racing on ranskalainen kilpatalli, jonka perusti MM-rallin yhdeksänkertainen maailmanmestari Sébastien Loeb vuonna 2012. Talli kilpailee World Touring Car Championship -sarjassa.


title: Lennart Berghäll

text: Lennart ”Lenni” Berghäll (25. heinäkuuta 1896 Pyhäjärvi Ul – 6. kesäkuuta 1929 Windsor, Ontario) oli suomalainen työväenliikkeen vaikuttaja ja runoilija, jonka varsinainen ammatti oli sorvari. Hänet tunnetaan itseoppineena kansankirjoittajana, jonka tuotantoa ilmestyi sosialidemokraattisissa työväenlehdissä, mutta yhtään kirjaa Berghäll ei julkaissut. Vuonna 1914 Berghäll alkoi toimittamaan Högforsin sosialidemokraattisen nuoriso-osaston "Valistaja"-nimistä lehteä ja jatkoi kirjoittamista myöhemmin Helsingissä. Vuoden 1918 sisällissotaa edeltävinä vuosina hän kuului Helsingissä vaikuttaneisiin työläisintellektuelleihin ja myöhemmin 1920-luvun alussa Berghäll oli mukana kommunistien maanalaisessa toiminnassa. Vankeustuomion saatuaan hän pakeni Pohjois-Amerikkaan.


title: Lennart Berghäll

text: Berghäll syntyi työmies Juho Aukusti (s. 1869) ja Elina Josefiina (s. 1874) Berghällin perheeseen nykyisessä Karkkilan kunnassa sijaitsevassa Högforsin ruukissa. Perheen 11 lapsesta Lennart oli vanhin, nuorimman syntyessä vasta vuonna 1916. Hän kävi kansakoulun ja meni sen jälkeen myös itse töihin Högforsin tehtaalle. Berghäll oli mukana perustamassa Sosialidemokraattisen nuorisoliiton paikallisosastoa ja alkoi vuonna 1914 toimittamaan sen julkaisemaa "Valistaja"-lehteä yhdessä Hjalmar Wuorion kanssa. Berghäll kuitenkin muutti Helsinkiin jo vuoden kuluttua, jonka jälkeen toimittajaksi tuli hänen veljensä Martti Berghäll (s. 1897). Helsingissä Lennart työskenteli sorvarina ja liittyi Helsingin Sosialidemokraattiseen Nuorisoseuraan. Hän kohosi nopeasti sen johtokuntaan ja 1917 Berghäll valittiin yhdistyksen puheenjohtajaksi. Hän kuului nuorisoseuran piirissä syntyneeseen "Decamerone"-kirjallisuusklubiin, joka kokootuntui yhdistyksen ylläpitämässä kahvilassa. Berghällin lisäksi teoreettis-filosofisena pidetyssä keskustelukerhossa vaikuttivat muun muassa runoilijat Kasper Tanttu ja Kössi Ahmala sekä kirjailija Emil Lindahl. Lisäksi hän oli Helsingissä mukana myös nuorsosialistien toiminnassa.


title: Lennart Berghäll

text: Vuoden 1918 sisällissodan aikana Helsingin Nuorisoseura oli aluksi jyrkän pasifistinen, mutta taipui lopulta lähettämään komppanian verran miehiä rintamalle. Terveysongelmista kärsinyt Berghäll vietti sodan alkuviikot Kivelän sairaalassa ja työskenteli myöhemmin yhdistyksen kahvilassa. Huhtikuun alussa Berghäll kuitenkin määrättiin värväämään lisää miehiä nuorisoseuran komppaniaan. Helsingin valtauksen jälkeen hänet pidätettiin 17. huhtikuuta, mutta vapautettiin pian, kun valkoisten luotettavina pitämät henkilöt todistivat Berghällin vastustaneen kapinaa ja pysytelleen itse sivussa aseellisesta toiminnasta.


title: Lennart Berghäll

text: Sisällissodan jälkeen Berghällin näkökannat kuitenkin jyrkentyivät. Vuonna 1921 hän oli perustamassa nuorisoseuran sisälle erityistä agitaatio-osastoa, johon liittyivät kommunismin kannattajiksi ryhtyneet jäsenet. Berghällin ja hänen tulevan puolisonsa Eva Halmeen lisäksi mukana oli muun muassa vuonna 1943 teloitettu ompelija Martta Koskinen. Huhtikuussa 1923 Berghäll sai toiminnastaan vankeustuomion, jonka painavimpana syynä oli syyskesällä 1922 levitetty "Herää, käy taisteluun!" -niminen lentolehtinen. Korkein oikeus vahvisti hänen valtiopetoksen suunnittelusta saamansa tuomion vuonna 1925, mutta Berghäll oli jo tuolloin paennut Pohjois-Amerikkaan väärää henkilöllisyyttä käyttäen. Hänen matkansa ajankohta ei ole selvillä, mutta Berghällin puolison Eva Halmeen tiedetään lähteneen Kanadaan marraskuussa 1923.


title: Lennart Berghäll

text: Kanadassa Berghäll asettui Yhdysvaltain rajan tuntumaan Ontarion Windsoriin, jossa hän työskenteli Fordin autotehtaassa. Berghällin vaiheista Kanadassa ei ole paljoakaan tietoa, mutta todennäköisesti hän oli mukana ainakin suomalaissiirtolaisten perustaman sosialistisen Canadan Suomalaisen Järjestön toiminnassa. Sen varhaisvuosien dokumentit ovat hävinneet, mutta mahdollisesti Berghäll toimitti järjestön "Nyrkki"-nimistä lehteä. Lennart Berghäll kuoli munuaissairauteen kesäkuussa 1929. Hän oli noussut tunnustettuun asemaan paikallisessa työväenliikkeessä, sillä Berghällin hautajaisiin osallistui 300 ihmistä ja puheita pidettiin suomen ja englannin lisäksi myös unkarin kielellä.


title: Lennart Berghäll

text: Berghällin kirjoittamia runoja julkaistiin aluksi Valistajassa ja myöhemmin Helsingissä ilmestyineissä sosialidemokraattisissa lehdissä. Runojen ohella Berghällin tuotanto käsittää lyhyitä kertomuksia, jotka sijoittuivat pääosin Högforsin tehdasympäristöön. Esimerkiksi joulukuussa 1914 ilmestyi fiktiivinen kertomus "Se tavallinen tarina", joka aiheena oli raskaaksi tullut 16-vuotias työläisnainen Fanny ja hänen itsemurhansa. Berghäll julkaisi runojaan myös salanimillä, kuten ”Esa Aira”, jota hän käytti ainakin vuonna 1917 Helsingin Nuorisoseuran julkaisemassa "Nuorukainen"-lehdessä. Kanadaan muutettuaan Berghäll ei ilmeisesti enää jatkanut kaunokirjallista harrastustaan.


title: Lennart Berghäll

text: Vuonna 2004 karkkilalaiset kansanperinteen harrastajat julkaisivat CD-levyn "Maailman meno – Kansanlauluja omalla nuotilla", jolla on mukana Berghällin samannimisiin runoihin sävelletyt kappaleet "Herrojen Kustu" ja "Kurjalassa".


title: Samabogo

text: Samabogo on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 40 kilometriä Blasta kaakkoon. Kunnassa on 13 200 ja keskuskylässä 3 800 asukasta (vuonna 2009).


title: Samabogo

text: Samabogon kunta rajoittuu lännessä Blan piirin Somasson, pohjoisessa Dougouolon ja Kemenin ja idässä Diaramanan kuntiin sekä etelässä Sikasson alueeseen.


title: Samabogo

text: Kuntaan kuuluu kymmenen kylää. Asukkaat ovat etupäässä miniankoja, fulbeja ja soninkeja. Vallitsevat uskonnot ovat islam ja kristinusko.


title: Samabogo

text: Kunnan liikenneyhteydet ovat heikot. Paikallisia elinkeinoja ovat maanviljely, karjanhoito, pienimuotoinen kaupankäynti ja käsityöammatit. Tärkeimmät viljelykasvit ovat hirssi, maissi, riisi, durra, puuvilla, maapähkinä, lehmänpapu ja maapapu. Kotieläimiä ovat naudat, lampaat, aasit, siat ja vuohet. Samabogon, Bogonin ja Pissangasson kylissä pidetään viikottaiset markkinat. Palveluihin kuuluvat seitsemän alakoulua, yläkoulu, koulutus- ja kehityskeskus (CED), kaksi naisten lukutaitokeskusta ja kaksi terveyskeskusta.


title: Bosnia ja Hertsegovina kesäolympialaisissa 2016

text: Bosnia ja Hertsegovina osallistui kesäolympialaisiin 2016. Sitä edusti 11 urheilijaa viidessä lajissa. Joukkueen lipunkantajana avajaisissa toimi juoksija Amel Tuka.


title: Daryl Homer

text: Daryl Homer (s. 16. heinäkuuta 1990 Saint Thomas, Yhdysvaltain Neitsytsaaret) on yhdysvaltalainen miekkailija. Hän kilpaili Lontoon olympialaisissa 2012 säilän yksilökilpailussa, jossa hän sijoittui kuudenneksi. Hän oli myös mukana Yhdysvaltain joukkueessa, joka sijoittui säilän joukkuekilpailussa kahdeksanneksi. Vuoden 2015 miekkailun maailmanmestaruuskilpailuissa hän voitti hopeaa säilän yksilökilpailussa. Rio de Janeiron olympialaisissa 2016 Homer sai säilän yksilökilpailussa hopeaa, häviten loppuottelussa Unkarin Áron Szilágyille.


title: Somasso

text: Somasso on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 30 kilometriä Blasta kaakkoon. Kunnassa on 10 900 ja keskuskylässä 4 600 asukasta (vuonna 2009).


title: Somasso

text: Somasson kunta rajoittuu lännessä Blan piirin Beguenén, pohjoisessa Blan ja Dougouolon ja idässä Samabogon kuntiin sekä etelässä Sikasson alueeseen.


title: Somasso

text: Kuntaan kuuluu viisi kylää. Asukkaat ovat etupäässä miniankoja ja fulbeja. Vallitsevat uskonnot ovat kristinusko, islam ja animismi.


title: Somasso

text: Kunnan liikenneyhteydet ovat heikot. Paikallisia elinkeinoja ovat maanviljely, karjanhoito, pienimuotoinen kaupankäynti ja käsityöammatit. Tärkeimmät viljelykasvit ovat hirssi, durra, maissi, riisi ja pavut. Myytäväksi kasvatetaan puuvillaa ja maapähkinää. Palveluihin kuuluvat viisi alakoulua, yläkoulu, koraanikoulu, viisi lukutaitokeskusta ja protestanttisen lähetysaseman terveyskeskus.


title: TAChart

text:
TAChart on Pascal-kielinen Ohjelmistokomponentti Lazarus ohjelmankehitysympäristöön joka tarjoaa Diagrammi palvelut.
Se on samanlainen kuin Tchart ja Teechart ovat Delphille.


title: TAChart

text: Se tukee laajan kokoelman erilaisia kaaviolajeja kuten mm


title: TAChart

text: Se liitetty näytölle canvas:n avulla. Se tukee mm. SVG, OpenGL, WMF ja muita formaatteja.


title: TAChart

text: TAChart kuuluu Lazarus Component Library:n.


title: TAChart

text: Ensimmäinen version TAChart kehitti Philippe Martinole varten TeleAuto projektiin jossa ohjelman automatisoi tähtitieteellisiä havaintoja. Myöhemmin sitä teki Luis Rodrigues kun hän halusi siirtää Epanet sovelluksen Delphiltä Lazaruseen. Seuraavina vuosina koodi on laajalti kirjoitettu uudelleen, sitä laajennettiin ja sen teki Alexander Klenin.


title: Minatsuki (1906)

text: Minatsuki () oli keisarillisen Japanin laivaston 1907 valmistunut Kamikaze-luokan torpedovenehävittäjä.


title: Minatsuki (1906)

text: Alus tilattiin Mitsubishin Nagasakin telakalta osana vuoden 1905 hankintoja. Sen köli laskettiin 25. helmikuuta 1906 ja alus laskettiin vesille 5. marraskuuta. Alus valmistui 14. tammikuuta 1907.


title: Minatsuki (1906)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi ja se nimettiin 1. elokuuta 1928 "W-10":ksi. Alus poistettiin alusluettelosta 1. kesäkuuta 1930 ja sen miehistö upotti aluksen 28. toukokuuta 1931.


title: Nagatsuki (1906)

text: Nagatsuki () oli keisarillisen Japanin laivaston 1907 valmistunut Kamikaze-luokan torpedovenehävittäjä.


title: Nagatsuki (1906)

text: Alus tilattiin Uraga Dock Companyltä osana vuoden 1905 hankintoja. Sen köli laskettiin 28. lokakuuta 1905 ja alus laskettiin vesille 15. joulukuuta 1906. Alus valmistui 31. heinäkuuta 1907.


title: Nagatsuki (1906)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi ja se nimettiin 1. elokuuta 1928 "W-11":ksi. Alus poistettiin alusluettelosta 1. kesäkuuta 1930.


title: Kikutsuki (1907)

text: Kikutsuki () oli keisarillisen Japanin laivaston 1907 valmistunut Kamikaze-luokan torpedovenehävittäjä.


title: Kikutsuki (1907)

text: Alus tilattiin Uraga Dock Companyltä osana vuoden 1905 hankintoja. Sen köli laskettiin 2. maaliskuuta 1906 ja alus laskettiin vesille 10. huhtikuuta 1907. Alus valmistui vielä samana vuonna 20. syyskuuta.


title: Kikutsuki (1907)

text: Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi ja se nimettiin 1. elokuuta 1928 "W-12":ksi. Alus poistettiin alusluettelosta 1. kesäkuuta 1930.


title: Tiemena

text: Tiemena (myös "Tiéména") on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 30 kilometriä Blasta länteen. Kunnassa on 11 200 ja keskuskylässä 2 500 asukasta (vuonna 2009).


title: Tiemena

text: Tiemenan kunta rajoituu lännessä Blan piirin Falon, pohjoisessa Dienan ja idässä sekä etelässä Nialan kuntiin.


title: Tiemena

text: Kuntaan kuuluu kymmenen kylää. Asukkaat ovat etupäässä bambaroita ja soninkeja.


title: Tiemena

text: Tiemenan kautta kulkee Blan, Nialan, Dienan ja Falon välinen paikallistie. Paikallisia elinkeinoja ovat maanviljely, karjanhoito, kaupankäynti ja käsityöammatit. Tärkeimmät viljelykasvit ovat hirssi, maissi, durra ja maapähkinä. Kotieläimiä ovat naudat, lampaat, aasit, siat ja vuohet. Palveluihin kuuluvat yhdeksän alakoulua, yläkoulu, koulutus- ja kehittämiskeskus (CED), lukutaitokeskukset, terveyskeskus ja synnytyslaitos. Vesihuolto kattaa 27,5 % tarpeesta. Kunnassa ei ole sähköä.


title: Hortytsja

text: Hortytsja (, , ) on Dnepr-joen saari ja historiallinen suojelukohde, joka sijaitsee Zaporižžjan kaupungin alueella Ukrainassa.


title: Hortytsja

text: Saarella sijaitsi Zaporižžjan kasakoiden linnoitettu tukikohta, sitj, jonka hetmanni Mykhailo Vyšnevetski rakensi sille 1550-1560-luvulla. Sitj oli aikanaan Zaporižžjan kasakoiden hallinnollinen ja sotilaallinen keskus, ja Zaporižžjan sitjistä tuli malli myös muille kasakkakulttuureille.


title: Hortytsja

text: Saari on noin 12 kilometriä pitkä ja 2.5 kilometriä leveä. Saaren luonto on monipuolinen ja siihen kuuluu tammilehtoja, kuusimetsiä, niittyjä ja aroa, kun sen pohjoisosa on hyvin kivinen ja erottuu korkeudellaan (noin 30 metriä) saaren matalasta eteläosasta, joka ajoittain kärsii Dneprin tulvista.


title: Hortytsja

text: Arkeologisissa tutkimuksissa Hortytsjasta on löytynyt myös jälkiä paljon vanhemmasta asutuksesta. Nykyään saarella toimii Zaporižžjan kasakoille omistettu museo.


title: Touna

text: Touna on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 20 kilometriä Blasta pohjoiseen. Kunnassa on 30 400 ja keskuskylässä 4 400 asukasta (vuonna 2009).


title: Touna

text: Kunta rajoituu idässä Blan piirin Kazangasson, etelässä Blan ja lännessä Dienan sekä pohjoisessa Ségoun piirin Cinzanan ja Katiénan kuntiin.


title: Touna

text: Touna oli aikaisemmin arrondissementin keskus. Nykyää kuntaan kuuluu 24 kylää. Asukkaat ovat etupäässä bambaroita, bozoja, fulbeja ja soninkeja. Vallitseva uskonto on islam.


title: Touna

text: Tounan kautta kulkee Ségousta etelään johtava maantie RN6. Paikallisia elinkeinoja ovat maanviljely, karjanhoito, kalastus ja pienimuotoinen kaupankäynti. Tärkeimmät viljelykasvit ovat hirssi, durra ja maissi. Kotieläimiä ovat naudat, lampaat, vuohet ja aasit. Tounassa pidetään viikottain tärkeät markkinat. Palveluihin kuuluvat 15 alakoulua, yläkoulu, kaksi koulutus- ja kehittämiskeskusta (CED), lukutaitokeskukset ja kaksi terveyskeskusta. Vesihuolto kattaa 95 % tarpeesta. Kunnassa on puhelin- ja sähköverkot.


title: Ensimmäisen asteen murha

text: Ensimmäisen asteen murha ("Murder in the First") on yhdysvaltalainen rikosdraamasarja, jonka ovat luonneet Steven Bochco ja Eric Lodal. Sarjaa tehtiin kolme tuotantokautta, jotka esitettiin Yhdysvalloissa TNT-kanavalla 2014–2016.


title: Ensimmäisen asteen murha

text: Suomessa MTV3 aloitti "Ensimmäisen asteen murhan" esittämisen 2. kesäkuuta 2015. Toinen kausi alkoi kanavalla 26. tammikuuta 2016 ja kolmas kausi 10. elokuuta 2016.


title: Ensimmäisen asteen murha

text: Sarjassa seurataan San Franciscon poliisin rikostutkijoiden Terry Englishin (Taye Diggs) ja Hildy Mulliganin (Kathleen Robertson) murhatutkimuksia aina oikeudenkäyntiin saakka.


title: Ensimmäisen asteen murha

text: Rikostutkijat Terry English ja Hildy Mulligan selvittävät kahta toisiinsa linkittyvää murhaa, joilla ei ensisilmäyksellä näyttäisi olevan mitään tekemistä toistensa kanssa. Etsivät huomaavat kuitenkin yllätyksekseen, että kumpikin uhreista tunsi Piilaakson huippulahjakkuuden, menestyvän elektroniikka- ja tietotekniikkayrityksen omistavan miljardöörin Erich Bluntin (Tom Felton).


title: Ensimmäisen asteen murha

text: Terry ja Hildy joutuvat todistamaan veristä iskua, kun kaksi nuorta alkaa ammuskella konekivääreillä koulubussissa keskellä kaupunkia. Samaan aikaan Hildy painii henkilökohtaisten ongelmien kanssa.


title: Ensimmäisen asteen murha

text: Terry ja Hildy hälytetään tutkimaan tapausta, jossa kuuluisa urheilija on ammuttu yökerhossa satojen ihmisten silmien edessä. Hildy kuulee lääkäriltään, että hänellä on rintasyöpä. Piirisyyttäjä Silettin merkkipäivän juhlinta päättyy dramaattisesti, kun hän ajaa vahingossa kadulla naisen päälle aiheuttaen tämän kuoleman.


title: Yangasso

text: Yangasso on maalaiskunta ja sen keskuskylä Ségoun alueen Blan piirissä Malissa. Se sijaitsee Banijoen eteläpuolisella tasangolla 53 kilometriä Blasta itään. Kunnassa on 21 600 ja keskuskylässä 2 900 asukasta (vuonna 2009).


title: Yangasso

text: Kunta rajoittuu lännessä Blan piirin Diaramanan, Kemenin ja Korodougoun, pohjoisessa Fanin ja Koulandougoun ja idässä Sanin piirin Diélin, Niamanan ja Diakourounan kuntiin sekä etelässä Sikasson alueeseen. Seudun läpi virtaa Baniin laskeva Koni.


title: Yangasso

text: Yangasso toimi aikaisemmin arrondissementin keskuksena. Nykyään kuntaan kuuluu 29 kylää. Asukkaat ovat etupäässä bambaroita, miniankoja, fulbeja ja markoja. Vallitsevat uskonnot ovat islam ja kristinusko.


title: Yangasso

text: Yangasson kautta kulkee Ségoun, Blan ja Sanin yhdistävä maantie RN6. Paikallisia elinkeinoja ovat maanviljely, karjanhoito, pienimuotoinen kaupankäynti ja käsityöammatit. Tärkeimmät viljelykasvit ovat hirssi, durra, maapähkinä ja maissi. Kotieläimiä ovat naudat, lampaat, aasit, siat ja vuohet. Yangassossa pidetään viikottaiset markkinat. Palveluihin kuuluvat 11 alakoulua, kaksi yläkoulua, kolme terveyskeskusta ja sairastupa.


title: Mihail Bariban

text: Mihаil Mihailovitš Bаribаn (, 25. helmikuuta 1949 Krasnodar, Venäjän SFNT – 8. elokuuta 2016) oli Neuvostoliittoa edustanut kolmiloikkaaja.


title: Mihail Bariban

text: Parhaimmillaan 17,20 metriä loikannut Bariban voitti kaksi miesten EM-mitalia sisäradoilta, hopean Göteborgista 1974 ja pronssin Milanosta 1973. Münchenin kesäolympialaisissa 1972 hän sijoittui yhdeksänneksi.


title: Mihail Bariban

text: Bariban kuoli 67-vuotiaana 8. elokuuta 2016.


title: Jukka Lipponen

text: Jukka Lipponen (VTT) toimii sosiaalipsykologian yliopistonlehtorina Helsingin yliopistossa. Lipposen asiantuntemusaluetta on organisaatiopsykologia.


title: Jukka Lipponen

text: Tutkimuksessaan Lipponen on keskittynyt muun muassa organisaatioiden oikeudenmukaisuuden ja muutosten sekä fuusioiden tutkimiseen. Hän on tutkinut esimerkiksi organisaatioon identifioitumista ja menettelytapojen oikeudenmukaisuutta. Lipposen tutkimukset ovat käsitelleet myös sosiaalista identiteettiä, luottamusta sekä johtajuutta.


Jukka Lipponen


title: Mehmed II Giray

text: Mehmed II Giray (1532–1584) oli Krimin kaanikunnan hallitsija, Krimin kaani, 1577–1584. Giray-suvun jäsenenä hänen katsotaan periytyvän suoraan Tšingis-kaanista.


title: Mehmed II Giray

text: Mehmed II oli edeltäjänsä kaani Devlet I Girayn poika. Hän osallistui Devlet I:n sotaretkiin Iivana Julman hallitsemalle Moskovan Venäjälle Venäjän–Krimin sodan aikana 1552–1576. Vuoden 1555 sotaretkellä Devletin armeijan toista osaa komensi Mehmedin veli Sahib Giray. Vaikka sotaretken aikana käyty Sudbištšen taistelu päättyikin tataarien voittoon, Sahib kuoli sen aikana. Tällöin Devlet I teki Mehmedistä uuden qalgan eli apulaispäällikkönsä. Asema nosti Mehmedin myös kaanikunnan seuraavaksi hallitsijaksi kruununperimysjärjestyksen mukaan.


title: Mehmed II Giray

text: Krimin tataarit menettivät osan miesvahvuudestaan sodan aikana. Erityisesti ratkaisevaksi taisteluksi muodostuneessa Molodin taistelussa (1572) tataariarmeijan kerrotaan kärsineen suuria tappioita. Devlet kuoli pian sodan päättymisen jälkeen 1577, jolloin Mehmed peri hänen valtaistuimensa. Krimin kaanikunta oli tuolloin heikentynyt suhteessa Moskovan Venäjään.


title: Mehmed II Giray

text: Omaksi qalgakseen Mehmed joutui nimittämään Alp Girayn oman poikansa Sa'adet Girayn sijasta. Alp oli Mehmedin veli, mutta veljeksillä oli keskenään erittäin huonot välit. Alpin nimittämistä kuitenkin tuki Osmanien valtakunta, jonka vaatimukseen Mehmedin oli pakko alistua. Pojalleen Sa'adetille hän loi uuden viran "nureddin", joka sisälsi osittain samoja tehtäviä ja oikeuksia kuin qalgakin.


title: Mehmed II Giray

text: Mehmedin valtakauden lopulla Krimin kaanikuntaan syntyi sisällissota, jonka toista osapuolta johti Alp Giray. Alp Giray surmasi Mehmedin 1584 ja julisti itsensä Krimin uudeksi kaaniksi ottaen hallitsijanimekseen İslâm II Girayn. Vuonna 1588 Mehmedin toinen veli Ğazi II Giray onnistui suistamaan Alp Girayn vallasta ja hakeakseen oikeutta Mehmedin kuolemalle hän aikoi myös teloituttaa Alpin. Tämä onnistui kuitenkin pakenemaan osmanien alueelle.


title: Daniel Mullings

text: Daniel Mullings (s. 26. heinäkuuta 1991 Toronto, Ontario) on kanadalainen koripalloilija, pelipaikaltaan heittävä takamies tai pelintekijä.